title: Lac d’Annecy

text: Järvi on 15 kilometriä pitkä ja runsaat kolme kilometriä leveä, ja sen pinta on 450 metriä merenpinnan yläpuolella. Sen vedet laskevat Thioun kautta Fieriin, joka on Rhônen sivujoki.Järveä kiertää pyöräilyreitti, joka kulkee Sevrierin ja St. Joriozin kautta Ugineen. Järven pituus on 14 km.


title: Anne Kremer

text: Anne Kremer (s. 17. lokakuuta 1975 Luxemburg) on luxemburgilainen tennispelaaja. Parhaimmillaan hän on sijoittunut WTA-maailmanlistalla sijalle 18 heinäkuussa 2002. Hän on voittanut kaksinpelissä kaksi WTA-turnausta. Grand Slam -turnauksissa hän on kolme kertaa selviytynyt kolmannelle kierrokselle. Fed Cupissa hän on edustanut Luxemburgia 55 maaottelussa vuosina 1991–2008. Hän on eniten maaotteluita Fed Cupissa pelannut luxemburgilainen.


title: Jean-Baptiste André Godin

text: Jean-Baptiste André Godin (29. tammikuuta 1817 Esquéhéries – 29. tammikuuta 1888) oli ranskalainen teollisuusjohtaja ja filantrooppi, joka oli kiinnostunut sosialistisista utopioista. Hän perusti hyvin menestyneen lämmitysuunitehtaan ja kommuunimaisen pitkään toimineen tehdasyhteisön "familiasterin".


title: Jean-Baptiste André Godin

text: Godin perusti 1846 tehtaan ja työyhteisön, joka kahdenkymmenen vuoden ajan työllisti jopa 1 500 henkilöä. Alun perin Charles Fourierin oppien kannattajana hän oli kiinnostunut teollisuuden tuottamien rikkauksien jakamisesta työntekijöille. Godin halusi luoda vaihtoehtoisen teollisuusyhteisön ja tarjota työntekijöille samanlaisia mukavuuksia, kuin oli sen ajan tehtaanomistajilla. Godin toteutti Fourierin ideoiman falansterin ja loi 1957 niin sanotun familiasterin Guiseen (), joka toimi vuoteen 1968 asti. Familiasteri on kommuunimainen rakennuskonaisuus, jossa työntekijöillä oli käytettävissä muun muassa kirjasto, teatteri, koulu ja uima-allas, jotka olivat tehdastyöläisille tuohon aikaan ylellisyyttä.


title: Propontis

text: Propontis voi viitata seuraaviin asioihin:


title: Musta hiili

text: Musta hiili on epäorgaanista hiiltä, jota syntyy hiilivetyjen epätäydellisessä palamisessa rinnan orgaanisen hiilen kanssa. Musta hiili lämmittää ilmastoa, toisin kuin orgaaninen hiili, jolla on ilmastoa viilentävä vaikutus. Musta hiili viipyy ilmakehässä muutamista päivistä muutamin viikkoihin.


title: Musta hiili

text: Metsäpalot, metsän kaskeaminen ja peltojen kulotus aiheuttavat 42 prosenttia globaaleista mustan hiilen päästöistä. Fossiilisten polttoaineiden yhteenlaskettu osuus on noin 38 prosenttia ja biomassan kotitarvekäytön noin 20 prosenttia.


title: Jesse L. Lasky

text: Jesse L. Lasky (13. syyskuuta 1880 San Francisco,  Kalifornia – 13. tammikuuta 1958) oli yhdysvaltalainen elokuvatuottaja.


title: Jesse L. Lasky

text: Lasky perusti yhdessä lankonsa Samuel Goldwynin kanssa Jesse Lasky Feature Play Companyn. Studion ensimmäinen elokuva oli vuonna 1914 valmistunut "The Squaw Man", jonka menestys osaltaan vaikutti Hollywoodin muuttumiseen elokuvateollisuuden keskuspaikaksi. Jesse Lasky Feature Play Company yhdistyi myöhemmin Adolph Zukorin Famous Playersin kanssa. Fuusiossa syntynyt Famous Players-Lasky oli eräs mykkäfilmien aikakauden merkittävimmistä elokuvastudioista. Myöhempien fuusioiden jälkeen studiosta syntyi Paramount Pictures.


title: Jesse L. Lasky

text: Lasky menetti työnsä 1930-luvun laman seurauksena, jonka jälkeen hän toimi itsenäisenä tuottajana. Vuonna 1935 hän perusti yhdessä Mary Pickfordin kanssa Pickford-Lasky-studion, mutta sen toiminta jäi lyhytaikaiseksi. Myöhemmin Lasky tuotti muun muassa kykyjenetsintäohjelmaa radioon. Lasky palasi Paramountille tuottajaksi 1950-luvulla, mutta hän kuoli ennen ensimmäisen elokuvansa valmistumista. Lasky on saanut tähden Hollywood Walk of Famelle.


title: Allas

text: Allas tarkoittaa yleensä laakeaa esinettä, rakennelmaa tai muodostumaa. Se voi viitata seuraaviin asioihin:


title: Luettelo suomalaisten yritysten postinumeroista

text: Posti


text: Yliopistot


text: Koulutus


text: Liikenne


text: Pankki- ja vakuutusala


text: Lehdet


text: Mediat


text: Kaupungit


text: Maakunnat


text: Kaupan ala


text: Elintarviketeollisuus


text: Valtio


text: Vero


text: Operaattorit


text: Raha-asiat


text: Eläke


text: Energia


text: Sairaanhoito- ja terveysala


text: Teknologiateollisuus


text: Ympäristö- ja kiinteistöpalvelut


text: Muut yritykset ja toimijat


text: Lähteet


title: Nadežda Alehina

text: Nadežda Vladimirovna Alehina (, o.s. Baženova, s. 22. syyskuuta 1978) on venäläinen kolmiloikkaaja.


title: Nadežda Alehina

text: Hän oli neljäs Wienin sisäratojen EM-kilpailuissa 2002. Hän osallistui myös Pariisin MM-kilpailuihin 2003, Helsingin MM-kilpailuihin 2005 ja Berliinin MM-kilpailuihin 2009, muttei päässyt kertaakaan loppukilpailuun. Barcelonan EM-kilpailuissa 2010 hän sijoittui neljänneksi.


title: Nadežda Alehina

text: Hän hyppäsi 26. heinäkuuta 2009 Tšeboksaryssa ennätyksensä 15,14 m. Pituushypyssä hänen ennätyksensä on 8. kesäkuuta 2003 Tulassa hypätty 656 cm.


title: Menahem Golan

text: Menahem Golan (31. toukokuuta 1929 Tiberias, Israel (silloinen Palestiina) – 8. elokuuta 2014 Israel) oli israelilainen elokuvatuottaja. Hänen alkuperäinen sukunimensä oli Globus, jonka hän vaihtoi Israelin vallattua Golanin kukkulat.


title: Menahem Golan

text: Vuonna 1979 Golan hankki yhdessä serkkunsa Yoram Globusin kanssa omistukseensa talousvaikeuksissa olleen Cannon Groupin, josta tuli Hollywoodin merkittävimpiä itsenäisiä elokuvatuotantoyhtiöitä. Golan myös ohjasi joitain Cannonin tuottamia elokuvia. Golanin ja Globusin yhteistyö päättyi 1989 ja Golan perusti 21st Century -tuotantoyhtiön, joka erikoistui myöhemmin tuottamaan elokuvia suoraan videolevitykseen.


title: Winnebago Man

text: Winnebago Man on vuonna 2009 valmistunut yhdysvaltalainen Ben Steinbauerin ohjaama dokumentti, joka jäljittää internet-ilmiötä, joka perustuu 20 vuoden takaisiin ottoihin Winnebago-matkailuauton myyntivideosta. Niiden maine perustuu olennaisilta osiltaan Jack Rebney -nimisen myyntimiehen vihanpurkauksiin.


title: Winnebago Man

text: Dokumenttifilmin ensi-ilta oli The South by Southwest Film Festival -festivaaleilla Texasin Austinissa 14. maaliskuuta 2009. "Winnebago Man" on voittanut raati- ja yleisöpalkintoja esimerkiksi Sarasota Film Festival -tapahtumassa huhtikuussa 2009, Hot Docs Film Festivalissa toukokuussa 2009, CineVegas Film Festival -juhlilla kesäkuussa 2009, Traverse City Film Festival -festivaaleilla elokuussa 2009 ja Edmonton International Film Festivalissa syyskuussa 2009.


title: Konstantínos Mítroglou

text: Konstantínos ”Kóstas” Mítroglou (, s. 12. maaliskuuta 1988 Kavála) on kreikkalainen jalkapalloilija. Hän edustaa ranskalaista Marseillea ja on pelipaikaltaan hyökkääjä.


title: Konstantínos Mítroglou

text: Mítroglou syntyi Kaválassa, mutta pian syntymänsä jälkeen hänen perheensä muutti Saksaan. Siellä hän siirtyi Borussia Mönchengladbachin junioriakatemiaan. Pelattuaan vuodet 2005–2007 Mönchengladbachin reservijoukkueessa hän siirtyi kotimaansa Olympiakosiin. Ensimmäisellä kaudellaan hän pelasi 11 ottelua ja teki niissä neljä maalia.


title: Wolfgang Stark

text: Wolfgang Stark (s. 20. marraskuuta 1969 Landshut, Länsi-Saksa) on saksalainen jalkapalloerotuomari. Kotimaassaan hän tuomitsi ensimmäiset ottelut pääsarjassa vuonna 1997. Kaksi vuotta myöhemmin hänestä tuli kansainvälinen erotuomari.


title: Wolfgang Stark

text: Kansainvälisellä urallaan Stark on tuominnut useita Mestarien liigan otteluita, EM- ja MM-karsintoja, vuoden 2010 MM-kilpailuja ja vuoden 2012 EM-kilpailuja.


title: Fort McMurrayn lentoasema

text: Fort McMurrayn lentoasema (, ) on Fort McMurrayn läheisyydessä, Albertan provinssissa sijaitseva lentoasema. Lentoasema sijaitsee noin 13 kilometriä kaakkoon Fort McMurraystä, Highway 69:n varrella.


title: Fort McMurrayn lentoasema

text: Ensimmäisen epävirallisen postinkuljetuslennon Fort McMurrayhyn suoritti vuonna 1929 Western Canada Airwaysin pilotti Punch Dickens. Samana vuonna Commercial Airways solmi sopimuksen postin kuljettamisesta Fort McMurrayhyn ja kauemmaksi pohjoiseen, aina Luoteisterritorioissa sijaitsevaan Aklavikiin saakka. Ensimmäiset lentokoneet laskeutuivat kaupungin pohjoispuolella sijaitsevaan pudakseen. Vuonna 1942 Canadian Pacific Airlines lentoyhtiö rakensi Fort McMurrayn kaakkoispuolelle, nykyisen lentoaseman alueelle kiitotien ja terminaalirakennuksen. Canadian Airlines osti yhtiön myöhemmin, ja vuonna 2001 se siirtyi Air Canadan omistukseen.


title: Fort McMurrayn lentoasema

text: Vuosina 2005–2007 lentoasema oli lentokoneiden laskuilla ja nousuilla mitattuna vilkkain ilman lennonjohtoa toimiva lentoasema Kanadassa. Vuonna 2008 lennonjohtotorni valmistui ja otettiin käyttöön asteittain. 7. toukokuuta 2009 lennonjohto toimi vuorokauden ympäri.


title: Claus Bo Larsen

text: Claus Bo Larsen (s. 28. lokakuuta 1965 Odense, Tanska) on tanskalainen jalkapalloerotuomari. Hän on tuominnut otteluita urallaan kotimaansa pääsarjan lisäksi muun muassa Mestarien liigassa ja Uefa-cupissa.


title: Claus Bo Larsen

text: Hän toimi erotuomarina vuoden 2008 UEFA Super Cupin loppuottelussa, jossa kohtasivat Pietarin Zenit ja Manchester United. Maajoukkuetasolla hän ei ole toistaiseksi koskaan tuominnut arvokilpailuissa.


title: Galapagosinkeiju

text: Galapagosinkeiju ("Hydrobates tethys") on ulappakeijujen heimoon kuuluva valtamerilintu. Sen nimialalaji "tethys" elää Galápagossaarilla ja alalaji "kelsalli" Perun rannikon edustan Pescadores ja San Gallánin saarilla. Populaation koko on noin puoli miljoonaa yksilöä. Charles Lucien Bonaparte kuvaili lajin holotyypin Galápagokselta vuonna 1852.


title: Nokikeiju

text: Nokikeiju ("Hydrobates markhami") on ulappakeijujen heimoon kuuluva valtamerilintu. Sen elinympäristö on osittain hämärän peitossa, sillä ensimmäinen pesimäyhdyskunta löydettiin vastikään Perun Paracasin niemimaalta. Oletetaan, että läheisillä Perun ja Chilen saarilla elää pääosa kannasta. Populaation koosta ei ole tietoja. Osbert Salvin kuvaili lajin holotyypin Perun rannikon merialueelta 1883.


title: Rakkaus iltapäivällä

text: Rakkaus iltapäivällä ("L’Amour l’après-midi") on Éric Rohmerin elokuva vuodelta 1972. Elokuva on kuudes ja viimeinen Rohmerin moraalitarinoiden sarjassa "Six contes moraux".


title: Rakkaus iltapäivällä

text: Frédéricin ja Hélènen avioliitto vaikuttaa onnelliselta, mutta Frédéric alkaa kaivata jotakin muuta. Hän muistelee vapaata nuoruuttaan. Kerran nuoruudenystävä Chloé ilmestyy hänen työpaikalleen. Ystävyys syvenee, ja Frédéric pohtii, pysyäkö rakastamansa vaimon kanssa vai antaisiko intohimoisen rakkauden viedä. Hän palaa kuitenkin vaimonsa luokse. Tarina kerrotaan miehen näkökulmasta. Chloén kohtalo jää arvailun varaan, ja vaimon näkökulmasta ehkä vihjaavat hänen kyyneleensä.


title: Rakkaus iltapäivällä

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Havaijinkeiju

text: Havaijinkeiju ("Hydrobates tristrami") on ulappakeijujen heimoon kuuluva valtamerilintu. Sen elinympäristö käsittää useita Havaijin saaria sekä mahdollisesti Japanille kuuluvat Ogasawarasaaret, jossa se on ainakin menneinä aikoina pesinyt. Populaation koko on enintään 10 000 paria. Osbert Salvin kuvaili lajin holotyypin Honshun Sendainlahdelta 1896.


title: Mustakeiju

text: Mustakeiju ("Hydrobates melania") on ulappakeijujen heimoon kuuluva valtamerilintu. Sen elinympäristö käsittää Kalifornian rannikon saaristoa sekä Meksikon luoteisrannikolla sijaitsevien Kalifornianlahden ja Baja Californian. Populaation koko on noin puoli miljoonaa yksilöä. Charles Lucien Bonaparte kuvaili lajin holotyypin Kalifornian rannikolta 1854.


title: Isokeiju

text: Isokeiju ("Hydrobates matsudairae") on ulappakeijujen heimoon kuuluva valtamerilintu. Se elää vain Japanille kuuluvien Ogasawarasaarten eteläosassa sijaitsevan Volcano Islands saariryhmän Kita iwojimalla ja Minami iwojimalla. Nagamichi Kuroda kuvaili lajin holotyypin Honshun Sagaminlahdelta 1922.


title: Kaliforniankeiju

text: Kaliforniankeiju ("Hydrobates homochroa") on ulappakeijujen heimoon kuuluva valtamerilintu. Sen elinympäristö käsittää Kalifornian edustan saaria, muun muassa Channel Islandsin kansallispuiston, sekä Meksikon luoteisrannikon saaria, kaikkiaan 17 pesimäyhdyskuntaa. Elliott Coues kuvaili lajin holotyypin Kalifornian Farallon Islandsilta 1864.


title: Kauluskeiju

text: Kauluskeiju ("Hydrobates hornbyi") on ulappakeijujen heimoon kuuluva valtamerilintu. Sen elinympäristö käsittää Perun ja Chilen rannikon ja todennäköisesti Atacaman autiomaan, mutta sen pesintää ei ole koskaan varmistettu. George Robert Gray kuvaili lajin holotyypin Etelä-Amerikan länsirannikolta 1854.


title: Harmaakeiju

text: Harmaakeiju ("Hydrobates furcata") on ulappakeijujen heimoon kuuluva valtamerilintu. Sen elinympäristö käsittää Tyynenmeren pohjois- ja koillisosat Kuriileilta ja Aleuteilta Alaskaan, ja rannikkoa pitkin Pohjois-Kaliforniaan. Populaation koko on noin kuusi miljoonaa yksilöä. Johann Friedrich Gmelin kuvaili lajin holotyypin Aasian ja Amerikan välisiltä jäisiltä vesiltä 1789.


title: Etelänkeijut

text: Etelänkeijut ("Oceanites") on ulappalintujen lahkoon ja ulappakeijujen heimoon kuuluva lintusuku. Sukuun kuuluu kaksi lajia:


title: Karhula (täsmennyssivu)

text: Karhula voi tarkoittaa seuraavia paikkoja:Karhula on myös seuraavien henkilöiden sukunimi:


title: Pikkuetelänkeiju

text: Pikkuetelänkeiju ("Oceanites gracilis") on ulappakeijujen heimoon kuuluva valtamerilintu. Se elää itäisellä Tyynellämerellä, ja siitä tunnetaan kaksi alalajia. Ainoat pesälöydöt on tehty Chilen rannikon Isla Chungungosta. Alaji "galapagoensis" pesii mahdollisesti Galápagoksella. Daniel Giraud Elliot kuvaili lajin holotyypin Etelä-Amerikan länsirannikolta vuonna 1859.


title: Tyrskykeiju

text: Tyrskykeiju ("Garrodia nereis") on ulappakeijujen heimoon kuuluva valtamerilintu. Se elää Etelämannerta ympäröivän merialueen saarilla Falklandsaarilta Chathamsaarille. Populaation koko on todennäköisesti yli 200 000 yksilöä. John Gould kuvaili lajin holotyypin Bassinsalmesta 1841.


title: Polynesiankeiju

text: Polynesiankeiju ("Nesofregetta fuliginosa") on ulappakeijujen heimoon kuuluva valtamerilintu. Sen elinympäristö käsittää trooppisen eteläisen Tyynenmeren. Pesimäyhdyskuntia on Kiribatissa, Seurasaarilla, Australsaarilla, Gambiersaarilla, Marquesassaarilla, Uudella-Kaledonialla, Sala y Gómezilla ja mahdollisesti Vanuatulla, Samoalla ja Fidžillä. Johann Friedrich Gmelin kuvaili lajin holotyypin Tahitilta 1789.


title: Ruununorijärjestelmä

text: Ruununorijärjestelmä oli varhainen valtion ohjaama hevosjalostusohjelma Suomessa. Sen tavoitteena oli parantaa suomalaisen hevoskannan tasoa tarjoamalla valtion eli kruunun omistamia oriita yleiseen käyttöön. Järjestelmä lopetettiin, kun suomenhevosen kantakirja perustettiin vuonna 1907.


title: Ruununorijärjestelmä

text: Suurilla nälkävuosilla 1866–1868 oli suuri vaikutus Suomen hevoskantaan. Monien kasvattajien oli myytävä parhaat oriinsa Venäjälle henkensä pitimiksi. Suuret määrät hevosia teurastettiin ruoaksi.


title: Ruununorijärjestelmä

text: Arvokkaiden jalostuseläinten korvaamiseksi ja hevoskannan kasvattamiseksi Suomen senaatti määräsi vuonna 1869 pahimmin kärsineet Vaasan, Hämeen ja Kuopion läänit hankkimaan sopivia oriita ja tarjoamaan niitä paikallisten tammanomistajien käyttöön. Myöhemmin tarkoitusta varten myönnettiin määrärahaa ja annettiin suurpiirteiset ohjeet, joiden mukaan kaikkien kahdeksan läänin oli kunkin hankittava neljä oritta. Vuonna 1893 Suomi jaettiin sataan ruununoripiiriin, joissa kussakin tuli olla yksi ruununori. Useimpina vuosina kaikissa piireissä ei kuitenkaan ollut oritta, koska hyvälaatuisia hevosia ei ollut helposti saatavilla. Jalostusohjelmassa käytettäviä oriita kutsuttiin ruununoreiksi, ja nimityksestä tuli ennen pitkää virallinen. Lyhenteestä "ro" tuli osa ruununoriitten nimiä: esimerkiksi Urjalassa palvelleen oriin Poke virallinen nimi oli Poke ro Urjala, ja sen toisessa piirissä käytössä ollut samanniminen poika Poke ro Ylihärmä.


title: Ruununorijärjestelmä

text: Virallisia ohjeita ruununorien koosta, käyttölaadusta tai edes suvusta ei annettu missään vaiheessa, ja ainoa ruununoripiireille yhteinen pyrkimys oli saada kookkaampia ja painavampia hevosia. Ennen 1900-luvun vaihdetta julkisessa keskustelussa ei ollut päästy yhteisymmärrykseen siitä, millaiset jalostustavoitteet suomalaisella hevosella tulisi olla. Vain siitä oltiin yhtä mieltä, että Suomessa tarvittiin työhevosia. Erimielisyys johti suomalaisen hevoskannan tyypin suureen vaihteluun ennen suomenhevosen kantakirjan perustamista.


title: Ruununorijärjestelmä

text: Alun perin ruununoriiden valinnan tekivät sekä paikallisesta väestä että valtion viranomaisista koostuvat toimikunnat. Niihin kuului usein esimerkiksi agronomeja, eläinlääkäreitä, armeijan upseereita ja tilallisia. Vuonna 1893 orivalinta siirrettiin kuuluvaksi vastaperustettuun hevoshoidonneuvojan virkaan. Ensimmäinen hevoshoidonneuvoja oli agronomi ja tilallinen Ernst Fabritius.


title: Ruununorijärjestelmä

text: Ruununoriit vuokrattiin yksityishenkilöille hoidettaviksi. Omistajuus määräytyi usein yleisissä huutokaupoissa, joissa oriin sai se, joka suostui hoitamaan sitä halvimmalla. Ruununoriin pitämisestä oli vaivaa: hoitajalla oli vastuu valtion omaisuudesta. Hoitajan oli myös pidettävä ainakin yksi henkilö hoitamassa oritta ja avustamassa astutustoimissa siitoskaudella myös silloin, kun kaikki miehet tarvittiin toukotöihin. Ruununoriin pito oli kuitenkin houkuttelevaa, koska hoitaja sai pitää astutusmaksut, ja oriin siitettyä 60 elävää varsaa se siirtyi hoitajansa omistukseen. Vähemmän käytettyjen oriitten tapauksessa hoitaja sai oriin itselleen kuuden siitosvuoden jälkeen. Tämä kohta hoitosopimuksissa kuitenkin johti siihen, että monet jalostuksellisesti arvokkaat oriit vaihtoivat omistajaa liian pian, kun joillekin suosituille oriille syntyi 60 varsaa jo ensimmäisen astutuskauden jälkeen. Siinä vaiheessa kun valtio pyrki uudistamaan oriinhoitosopimuksen, oli ori usein jo otettu yksityisomaisuudeksi eikä enää käytettävissä. Puutteistaan huolimatta ruununorijärjestelmä kuitenkin mahdollisti sen, että valistuneet maanviljelijät saattoivat määritellä jalostuksen suunnan tarpeittensa mukaan.


title: Ruununorijärjestelmä

text: Vuonna 1905 ruununoripiirit lakkautettiin, ja oriit hankittiin sen jälkeen joko valtion maatiloille tai hevosjalostusliiton käyttöön siten, että ori pysyi koko ajan valtion omaisuutena. Ruununorijärjestelmä poistettiin käytöstä kun suomenhevoselle perustettiin kantakirja vuonna 1907 ja rodun jalostukselle määriteltiin viralliset tavoitteet.


title: Salzkammergut

text: Salzkammergut on Itävallassa sijaitseva lomanviettoalue, joka ulottuu Salzburgista Dachsteinin vuoristoalueelle. Alueen pääjoki on Traun, Tonavan sivujoki.


title: Salzkammergut

text: Suuri osa alueesta nimettiin maailmanperintökohteeksi vuonna 1997.


title: Salzkammergut

text: Salzkammergutin pääelinkeino on turismi ja se kuuluu Itävallan kehittyneimpiin matkailualueisiin. Virkitysmahdollisuuksiin kuuluvat muun muassa uiminen, vesiurheilu, pyöräily, golf, kiipeily, ratsastus, talviurheilu ja kulttuuritapahtumat. Alueella on myös monia kylpylöitä.


title: Salzkammergut

text: Vuonna 2005 alueen työttömyysprosentti oli noin 4.8%.


title: Salzkammergut

text: Salzkammergutin luonto on aina lumonnut taiteilijoita ja siellä ovat asuneet monet Itävallan suurimmista taidemaalareista, kuten Gustav Klimt.


title: Salzkammergut

text: Yksi maailman viidestä lentomäestä on Tauplitzissa.


title: Siirtokylä

text: Siirtokylä oli keskiajalla kylän rajojen sisäpuolelle sen ulkotiluksille perustettu uusi, aidattu asuinpaikka, josta aikaa myöten kehittyi uusi kylä. Siirtokylä sijaitsi aiemmasta asutuksesta erillään ja siihen kuului usein aluksi vain yksi talo. Tällaisella siirtotalolla tai siirtotaloilla oli alun perin omistusoikeus vain aidalla ympäröityihin tiluksiin. Omistusoikeuden eroavaisuudet emäkylän ja siirtokylän talonpoikien välillä olivat lähes olemattomat vuoden 1442 Kristoferin maanlaissa, joten siirtokylä menetti erityisluonteensa. Tietyissä tapauksissa erolla oli kuitenkin merkitystä vielä 1700-luvullakin. Siirtokyliä oli sekä Ruotsissa () että Suomessa.


title: Eliel Vest

text: Eliel Vest (21. syyskuuta 1863 Vaasa – 23. joulukuuta 1906 Isokyrö) oli suomalainen lyseon lehtori ja ruotsin kielellä kirjoittanut tietokirjailija.


title: Eliel Vest

text: Vaasalaisen kauppiaan Herman Westin ja Charlotta Josefina Emilia Svarjanskyn poika Eliel Vest pääsi ylioppilaaksi Vaasan lyseosta 1884 ja valmistui filosofian kandidaatiksi 1887. Vest toimi 1887–1890 historian, ruotsin kielen ja maantiedon vt. lehtorina Vaasan ruotsalaisessa lyseossa ja hän oli 1890–1894 opettajana turkulaisissa kouluissa. Vest oli sitten ruotsin kielen ja maantiedon lehtorina Vaasan ruotsalaisessa lyseossa 1894-1900. Hän toimi myös Vasabladetin toimittajana. Erottuaan opettajan virasta vuonna 1900 Vest omistautui pääasiassa kirjallisille töilleen.


title: Eliel Vest

text: Vest kirjoitti oppikirjojen ohella Johan Ludvig Runebergin, J. V. Snellmanin ja Zachris Topeliuksen elämäkerrat jotka käännettiin myös suomen kielelle.


title: Eliel Vest

text: Eliel Vest oli naimisissa vuodesta 1890 Ada Unggrenin kanssa.


title: Ramppikuume

text: Ramppikuume voi viitata seuraaviin asioihin:


title: Perunmyrskysukeltaja

text: Perunmyrskysukeltaja ("Pelecanoides garnotii") on myrskysukeltajien heimoon kuuluva ulappalintu. Se elää Etelä-Amerikan länsirannikon saarilla Perun Isla Lobos de Tierralta Chilen Chiloéen. René-Primevère Lesson kuvaili lajin holotyypin Perusta 1828.


title: Sepelmyrskysukeltaja

text: Sepelmyrskysukeltaja ("Pelecanoides magellani") on myrskysukeltajien heimoon kuuluva ulappalintu. Se elää Etelä-Amerikan äärimmäisessä etelärjessä Tulimaassa ja Etelä-Chilessä. Populaation koko on kymmenistä tuhansista satoihin tuhansiin yksilöihin. Gregory Mathews kuvaili lajin holotyypin Magalhãesinsalmesta 1912.


title: Tassilo Festetics von Tolna

text: Tassilo Festetics von Tolna (5. toukokuuta 1850 Wien – 4. toukokuuta 1933 Keszthely, Unkari) oli unkarilainen kreivi, joka oli naimisissa Monacon ruhtinaan Albert I:n ensimmäisen vaimon, Mary Victoria Douglas-Hamiltonin kanssa. Hän sai vuonna 1911 arvonimen Tolnan Prinssi. Pariskunnalla oli neljä lasta:


title: Pikkumyrskysukeltaja

text: Pikkumyrskysukeltaja ("Pelecanoides georgicus") on myrskysukeltajien heimoon kuuluva ulappalintu. Se elää Etelämannerta ympäröivän merialueen saarilla Etelä-Georgiassa sekä eteläisen Intian valtameren ja Uuden-Seelannin eteläisessä saaristoissa. Populaation koko on noin 15 miljoonaa yksilöä. Robert Cushman Murphy ja Francis Harper kuvailivat lajin holotyypin Etelä-Georgian Cumberland Baysta 1916.


title: Jean-Yves Le Gall

text: Jean-Yves Le Gall (s. 1959) on ranskalaisen kantorakettiyhtiön Arianespacen toimitusjohtaja.


title: Jean-Yves Le Gall

text: Hän valmistui insinööriksi École Supérieure d’Optique -korkeakoulusta vuonna 1981 ja väitteli Paris-Sud University -yliopistosta tekniikasta vuonna 1983.


title: Jean-Yves Le Gall

text: Hänen ensimmäinen työpaikkansa alkoi vuonna 1981 CNRS:n astronomia laboratoriossa, jossa hän toimi tutkijana Hipparcos ja ISO satelliittien kehitystyössä.


title: Jean-Yves Le Gall

text: Vuonna 1985 Le Gall siirtyi Teollisuusministeriöön, jossa hän sijoittui Avaruustoimistoon. Hän työskenteli avaruusteollisuuden regulaatiokysymysten parissa. Samana vuonna Posti, tietoliikenne ja avaruusministeri kutsui hänet neuvonantajakseen. Tässä tehtävässä hän pääsi poliittiselta tasolta vaikuttamaan sekä CNESin että ESAn avaruusohjelmiin.


title: Jean-Yves Le Gall

text: Vuonna 1993 hän siirtyi Novespacen toimitusjohtajaksi. Novespace on CNESin omistama yritys. Vuonna 1996 hän nousi CNESin varapääjohtajaksi. Tällöin hän alkoi toimia Ranskan edustajana ESAn neuvostossa.


title: Jean-Yves Le Gall

text: Vuonna 1998 hänet valittiin pääjohtajaksi ja hallituksen puheenjohtajaksi Starsem-yritykseen, joka markkinoi venäläisiä kantoraketteja länsimaissa.


title: Jean-Yves Le Gall

text: Vuonna 2001 hän nousi Arianespacen operatiiviseksi johtajaksi (COO) ja vuonna 2002 pääjohtajaksi.


title: Max Fürbringer

text: Max Carl Anton Fürbringer (s. 30. tammikuuta 1846 Wittenberg – 6. maaliskuuta 1920 Heidelberg) oli saksalainen lintutieteilijä ja lääkäri.


title: Max Fürbringer

text: Max Fürbringerin vanhemmat olivat Karl ja Hermine Fürbringer, omaa sukua Gumprecht. Hän opiskeli luonnontieteitä Jenan yliopistossa ja valmistui eläintieteessä 1869. Hänet valittiin Heidelbergin yliopiston anatomian laitoksen johtajaksi 1901.


title: Max Fürbringer

text: Linnuista Fürbringer nimesi ulappalintujen (Procellariiformes) lahkon 1888.


title: Emelie Degerholm

text: Emelie Degerholm (1847 Helsinki – 6. marraskuuta 1909 Helsinki) oli suomalainen näyttelijä ja ruotsin kielellä kirjoittanut kirjailija joka käytti nimimerkkiä "Etty Malm".


title: Emelie Degerholm

text: Degerholm kävi Ruotsalaisen teatterin oppilaskoulun 1867–1869 ja oli Ruotsalaisen teatterin näyttelijänä 1871–1880. Myöhemmin hän toimi kirjanpitäjänä ja puheenopettajana sekä oli Helsingfors Dagblad ja Hufvudstadsbladet-lehtien avustajana. Vuonna 1873 hän oli mukana yhdessä O. M. Reuterin ja Rafael Hertzbergin kanssa julkaisemassa "Lyran"-nimistä runokalenteria. Hän käänsi myös ulkomaisia näytelmiä ruotsin kielelle.


title: Emelie Degerholm

text: Degerholmin kirjallinen päätyö oli Helsingin ruotsinkielistä teatterielämää kuvannut kaksiosainen muistelmateos "Vid svenska scenen i Helsingfors : minnen och bilder".


title: Ramppi

text: Ramppi tarkoittaa yleensä eri korkeuksien välillä olevaa luiskamaista rakennelmaa. Ramppi voi viitata seuraaviin asioihin:


title: Vöcklabruck

text: Vöcklabruck on läntisessä Ylä-Itävallassa sijaitseva hieman alle kahdentoistatuhannen asukkaan kaupunki ja se on Vöcklabruckin alueen hallinnollinen keskus.


title: Vöcklabruck

text: Sijaintinsa takia Vöcklabruckia kutsutaan usein "portiksi Salzkammergutiin". Kaupunki tarjoaa useita erilaisia virkistysmahdollisuuksia sekä monia nähtävyyksiä, kuten kirkkoja ja museoita.


title: Vöcklabruck

text: Vöcklabruckissa on vuonna 2006 rakennettu uusi sairaala, jota kutsutaan Euroopan modernimmaksi sairaalaksi.


title: Kaarle III (Monaco)

text: Kaarle III (8. joulukuuta 1818 – 10. syyskuuta 1889) oli Monacon yhdeksäs ruhtinas 20. kesäkuuta 1856 kuolemaansa asti. Hän perusti kuuluisan Monte Carlon kasinon.


title: Kaarle III (Monaco)

text: Kaarle III, koko nimeltään "Charles Honoré Grimaldi" syntyi Pariisissa, ja hän oli Monacon ruhtinas Florestan I:n ja Maria Caroline Gibert de Lametzin ainoa poika. Italiaksi hänen nimensä oli Carlo III.


title: Kaarle III (Monaco)

text: Kaarle III vihittiin 28. syyskuuta 1846 Brysselissä Antoinette de Merode-Westerloon kanssa. Valtakautensa aikana hän luovutti Menton ja Roquebrunen kaupungit, jotka muodostivat noin 80 prosenttia Monacon alueesta, Ranskalle, minkä jälkeen ranska tunnusti virallisesti Monacon itsenäisyyden.


title: Kaarle III (Monaco)

text: Hän myös kasvatti Monacon kansainvälistä toimintaa, mm. vuonna 1864 hän teki ystävyyssopimuksen Tunisian hallitsijan, Muhammad III-Sadiqin, kanssa. Sopimuksessa puututtiin myös kaupan ja merenkulun kysymyksiin.


title: Kaarle III (Monaco)

text: Keski-iässä Kaarle III:n näkö alkoi heikentyä, ja elämänsä viimeiset vuosikymmenet hän oli täysin sokea. Hän kuoli Château de Marchaisissa.


title: American Le Mans Series -kausi 2000

text: American Le Mans Series -kausi 2000 oli toinen IMSA:n American Le Mans Series -urheiluautosarjan kausi. Kaudella ajettiin Le Mans Prototype- ja Gran Turismo -urheiluautoilla, ja autot oli jaettu luokkiin LMP, GTS ja GT. Kausi alkoi 18. maaliskuuta 2000 ja loppui 12 kilpailun jälkeen 31. joulukuuta 2000.


title: American Le Mans Series -kausi 2000

text: Kausi 2000 oli ainoa kausi, jolloin ALMS-kilpailuja ajettiin Pohjois-Amerikan ulkopuolella: kaksi kilpailua ajettiin Euroopassa ja yksi Australiassa. Nämä kilpailut auttoivat European Le Mans Series -sarjan kehittelyssä, vaikkakin sarjaa ajettiin vain hetken aikaa.


title: American Le Mans Series -kausi 2000

text: Yleiskilpailun voittaja lihavoituna.


title: American Le Mans Series -kausi 2000

text: Pisteitä jaettiin sijoitusten mukaan seuraavasti:


title: American Le Mans Series -kausi 2000

text: Poikkeuksina olivat Sebringin 12 tunnin ajo, Nürburgringin 1000 km ajo, Petit Le Mans ja Race of a Thousand Years, joissa pisteet jaettiin seuraavasti:


title: American Le Mans Series -kausi 2000

text: Loppupisteisiin laskettiin kauden 12 kilpailusta 10 parasta sijoitusta. Pisteet, jotka saavutettiin mutta joita ei laskettu loppupisteisiin, on luettelossa "kursivoitu".


title: American Le Mans Series -kausi 2000

text: Autot, jotka eivät onnistuneet suorittamaan 70 % voittajan ajamasta matkasta, eivät saaneet pisteitä. Tallit saavuttivat pisteitä vain korkeimmin sijoittuneesta autostaan.


title: American Le Mans Series -kausi 2001

text: American Le Mans Series -kausi 2001 oli kolmas IMSA:n American Le Mans Series -urheiluautosarjan kausi. Kaudella ajettiin Le Mans Prototype- ja Gran Turismo -urheiluautoilla, ja autot oli jaettu luokkiin LMP900, LMP675, GTS ja GT. Kausi alkoi 4. maaliskuuta 2001 ja päättyi kymmenen kilpailun jälkeen 6. lokakuuta 2001.


title: American Le Mans Series -kausi 2001

text: Kauden kilpailuista osa ajettiin yhdessä European Le Mans Series -sarjan kanssa.


title: American Le Mans Series -kausi 2001

text: Kausi 2001 alkoi ainoan kerran sarjan historiassa jollain muulla kilpailulla kuin Sebringin 12 tunnin ajolla. Sebringin sijaan ensimmäinen kilpailu ajettiin Texasissa.


title: American Le Mans Series -kausi 2001

text: † Kilpailut ajettiin yhdessä ELMS-sarjan kanssa


title: American Le Mans Series -kausi 2001

text: Yleiskilpailun voittaja lihavoituna.


title: American Le Mans Series -kausi 2001


title: American Le Mans Series -kausi 2001

text: Poikkeuksena Sebringin 12 tunnin ajo ja Petit Le Mans, joissa pisteet jaettiin seuraavasti:


title: American Le Mans Series -kausi 2001

text: Pisteitä jaettiin kahdella eri tavalla. Vain parempi tulos Euroopan kilpailuista (kisat 3 ja 4) laskettiin mukaan. Lisäksi vain kahdeksan parasta sijoitusta koko kaudelta laskettiin mukaan. Pisteet, jotka saavutettiin mutta joita ei laskettu loppupisteisiin, on luettelossa kursivoitu.


title: American Le Mans Series -kausi 2001


title: Tuumorinekroositekijä alfa

text: Tuumorinekroositekijä alfa (TNF-alfa) on tulehdusreaktion syntyyn vaikuttava välittäjäaine eli sytokiini. TNF-alfa on pääasiassa makrofagien erittämä proteiini, joka osallistuu tulehdusreaktion lisäksi monenlaisiin biologisiin prosesseihin, kuten solunjakautumiseen, solujen erilaistumiseen, apoptoosiin, rasva-aineiden metaboliaan ja verihyytymän muodostukseen. Sillä on havaittu olevan osuutta mm. autoimmuunisairauksissa, insuliiniresistanssissa ja syövässä. TNF-alfan vasta-aine on infliksimabi. Tuumorinekroositekijä alfan vanha nimitys on kakektiini.


title: Tuumorinekroositekijä alfa

text: TNF-alfa sekä sen solukalvon läpäisevä TNF-alfareseptori ovat kolmesta osasta kohdistuvia eli trimeerisiä proteiineja. TNF-alfan sitoutuminen solukalvon pinnalla olevaan TNF-alfareseptoriin johtaa reseptorin soluliman puoleisten osien asennon muuttumiseen. Tällöin soluliman puoleiset osat voivat aktivoida erilaisia viestimekanismeja, jotka johtavat edelleen seriini/treoniinikinaasien aktivoitumiseen. Aktivoituneet seriini/treosiinikinaasit fosforyloivat IκB-kinaasin (IKK), jolloin se aktivoituu. Fosforyloitu IκB-kinaasi liittää IκB-proteiinin kahteen seriinitähteeseen fosfaattia. Tämä fosforylaatio johtaa ubikitiinin liittämiseen IκB-proteiiniin. Proteasomit tunnistavat ubikitinoidun IκB:n ja hajottavat sen. Tällöin IκB:n solulimaan sitoma NFκB-proteiini vapautuu sen otteesta ja kulkeutuu tumaan. Tumassa NFκB yhdessä muiden proteiinien kanssa lisää kohdegeeniensä luentaa eli transkriptiota.


title: Tuumorinekroositekijä alfa

text: Tulehdusvälittäjäaineiden pitoisuuksia tutkimalla voidaan arvioida, onko potilaalla koko elimistön laajuinen eli systeeminen tulehdus (engl. "systemic inflammatory response syndrome", SIRS) ja kuinka voimakas tulehdus on. SIRS:n voi aiheuttaa verenmyrkytys, laaja-alainen fyysinen trauma tai palovamma, autoimmuunitauti tai sydämen iskemia- reperfuusiotapahtuma, jossa verenkierto palaa hapenpuutteesta kärsineeseen kudokseen. Tulehdusvälittäjäainemäärityksiä voidaan käyttää apuna myös epäiltäessä kryptogeenisen eli tuntemattoman syyn aiheuttaman infektion laukaisemaa SIRS:iä.


title: Tuumorinekroositekijä alfa

text: Hyvin korkeita TNF-alfa-pitoisuuksia on todettu esim. meningokokki-bakteerien aiheuttamassa verenmyrkytyksessä. Veren TNF-alfa-taso kuitenkin vaihtelee nopeasti johtuen TNF-alfa:n lyhyestä puoliintumisajasta plasmassa (alle 5 min). Tämän vuoksi varmempi määritys saadaan selvittämällä pitoisuus useamman kerran.


title: Kriketin Euroopan-liiga 2004

text: Kriketin Euroopan-liigassa pelattiin kaudella 2004 ensimmäisessä, toisessa ja neljännessä divisioonassa, joskin viimeisin näistä kulki vielä nimellä "ECC Representative Tournament".


title: Kriketin Euroopan-liiga 2004

text: 1. divisioonaa isännöi Alankomaiden krikettiliitto. Pelipaikkoina olivat Deventer, Rotterdam ja Utrecht. Pelit pelattiin 18.–24. heinäkuuta.


title: Kriketin Euroopan-liiga 2004

text: Toisen divisioonan turnausta isännöi Belgian krikettiliitto. Ottelupaikkoina olivat Antwerpen, Bryssel ja Mechelen. Tämä oli ensimmäinen kerta, kun 2. divisioona pelattiin eri maassa kuin 1. divisioona. Italia nousi 1.divisioonaan (2006).


title: Kriketin Euroopan-liiga 2004

text: Pelipaikkana toimi Ljubljana, Slovenia 15.–20. elokuuta. Kroatia ja Suomi nousivat 3. divisioonaan.


title: Bill Parcells

text: Duane Charles "Bill" Parcells (s. 22. elokuuta 1941 Engelwood, New Jersey) on entinen yhdysvaltalainen amerikkalaisen jalkapallon valmentaja. Urallaan hän toimi New York Giantsin, New England Patriotsin, New York Jetsin ja Dallas Cowboysin päävalmentajana. Vuosina 2008-2010 hän toimi Miami Dolphinsin presidenttinä. Parcells johdatti New York Giantsin Super Bowl voittoon vuosina 1986 ja 1990, lisäksi New England Patriots ylsi Parcellsin johdolla Super Bowliin vuonna 1996, mutta hävisi ottelun Green Bay Packersille.


title: Bill Parcells

text: Parcells aloitti valmentamisen yliopistotasolla. Hänen ensimmäinen työnsä NFL-tasolla oli New York Giantsin puolustuksen koordinaattorin pesti vuonna 1979. Parcells on urallaan tullut tunnetuksi erittäin kovana ja vaativana valmentajana. Hän on pystynyt kääntämään pitkään huonosti menestyneiden joukkueiden kurssin ja tehnyt niistä voittajia. Lempinimellä "The Big Tuna" tunnettu Parcells on toiminut urallaan myös TV-kommentaattorina. Kansas City Chiefsin entinen toimitusjohtaja Scott Pioli on Parcellsin vävy.


title: Alemitu Bekele

text: Alemitu Bekele Degfa (s. 17. syyskuuta 1977 Shewa, Etiopia) on etiopialaissyntyinen, vuodesta 1998 lähtien Turkkia edustanut kestävyysjuoksija.


title: Alemitu Bekele

text: Bekele osallistui Valencian sisäratojen MM-kilpailuihin 2008, mutta ei päässyt siellä 3 000 metrin loppukilpailuun. Pekingin olympialaisissa 2008 hän sijoittui seitsemänneksi 5 000 metrillä. Ensimmäisen arvokisamitalinsa hän sai Torinon sisäratojen EM-kilpailuissa 2009, kun hän voitti kultaa 3 000 metrillä. Berliinin MM-kilpailuissa 2009 hän ei selviytynyt loppukilpailuun 1 500 metrillä, mutta oli kolmastoista 5 000 metrillä. Dohan sisäratojen MM-kilpailuissa 2010 hän oli 3 000 metrillä viides. Barcelonan EM-kilpailuissa 2010 hän voitti 5 000 metriä silloisella ulkoratojen ennätyksellään 14.52,20. Pariisin sisäratojen EM-kilpailuissa 2011 hän keskeytti 3 000 metrin alkuerissä. Saman vuoden Daegun MM-kilpailuissa hän karsiutui 5 000 metrin alkuerissä.


title: Alemitu Bekele

text: Hän juoksi sisäratojen Euroopan ennätyksen 5 000 metrillä 10. helmikuuta 2010 Tukholmassa. Hänen aikansa 14.46,44 rikkoi Gabriela Szabon lähes 11 vuotta vanhan ennätyksen. Vaikka hänen aikansa oli maailman kautta aikojen viidenneksi paras, hän tuli silti maaliin vasta toisena, yli 20 sekuntia maailmanennätyksestä niukasti jääneen Meseret Defarin jälkeen.


title: Alemitu Bekele

text: Vuonna 2013 Bekele sai neljän vuoden kilpailukiellon biologisen dopingpassin perusteella. Kilpailukielto määrättiin alkaneeksi 15. helmikuuta 2012 ja kaikki hänen tuloksensa 17. elokuuta 2009 lähtien hylättiin takautuvasti. Hän menetti muun muassa Barcelonan EM-kilpailuiden 2010 mestaruutensa 5 000 metrin kilpailusta ja voittajaksi nousi hänen maannaisensa Elvan Abeylegesse. Myöhemmin urheilun kansainvälinen vetoomustuomioistuin lyhensi kilpailukiellon pituudeksi kaksi vuotta ja yhdeksän kuukautta.


title: Pete Carroll

text: Peter Clay "Pete" Carroll (s. 15. syyskuuta 1951 San Francisco, Kalifornia) on yhdysvaltalainen amerikkalaisen jalkapallon valmentaja, joka on toiminut NFL:n Seattle Seahawksin päävalmentajana vuodesta 2010 lähtien. Neljän vuodentyön jälkeen, hän johdatti joukkueen helmikuussa 2014 seurahistorian ensimmäiseen Super Bowl -mestaruuteen. Aikaisemmin Carroll oli tunnettu eritoten menestyksestään yliopistotasolla, jolla hän toimi Etelä-Kalifornian yliopiston päävalmentajana vuosina 2001–2009. Carroll on Jimmy Johnsonin ja Barry Switzerin ohella ainoa amerikkalaisen jalkapallon valmentaja, joka on voittanut sekä NFL:n mestaruuden että yliopistomestaruuden.


title: Pete Carroll

text: Pete Carroll varttui Kaliforniassa ja valmistui Pacific-yliopistosta. Hänen pelasi yliopiston joukkueessa kulmapuolustajana ja peliuran jälkeen jatkoi apuvalmentajana. Carroll valmensi useassa eri yliopistossa, kunnes vuonna 1984 NFL:n Buffalo Bills palkkasi hänet kulmapuolustajien valmentajaksi.


title: Pete Carroll

text: Vuonna 1990 Carroll siirtyi New York Jetsin puolustuksen koordinaattoriksi. Kauden 1993 päätteeksi päävalmentaja Bruce Coslet sai potkut, ja Carroll ylennettiin päävalmentajaksi. Joukkue aloitti kauden 1994 pirteästi, mutta kausi päättyi viiden ottelun tappioon. Carroll sai potkut yhden kauden jälkeen.


title: Pete Carroll

text: Kausina 1995–1996 Carroll toimi San Francisco 49ersin puolustuksen koordinaattorina. Vuonna 1997 hän seurasi Bill Parcellsia New England Patriotsin päävalmentajana. Carrollin johdolla joukkue selvisi kahdesti pudotuspeleihin, mutta kolmannen kauden loppu sujui kehnosti, eikä joukkue päässyt pudotuspeleihin. New England irtisanoi Carrollin ja palkkasi tilalle Bill Belichickin.


title: Pete Carroll

text: Saatuaan potkut New Englandista Carroll piti valmentamisesta välivuoden. Vuonna 2001 Etelä-Kalifornian yliopisto (USC) palkkasi hänet päävalmentajakseen. Carroll käänsi nopeasti perinteisen USC:n suunnan. Kausilla 2003 ja 2004 joukkue voitti yliopistomestaruuden. Joukkue voitti ennenäkemättömät 34 peliä peräkkäin. Carrollin vuosien pelaajista 53 valittiin NFL:n valintatilaisuudessa, 14 heistä 1. kierroksella.


title: Pete Carroll

text: Vuonna 2010 Carroll siirtyi Seattle Seahawksin päävalmentajaksi. Ensimmäin kausi toi heti pudotuspelipaikan, vaikka joukkue hävisi enemmän pelejä kuin voitti. Pudotuspelien ensimmäisellä kierroksella kaatui puolustava mestari New Orleans Saints, mutta toisella kierroksella Chicago Bears osoittautui paremmaksi. Kaudella 2011 joukkue jäi pudotuspelien ulkopuolelle.


title: Pete Carroll

text: Kaudelle 2012 joukkue uudisti pelinrakentajaosastoaan. Vapaa pelaaja Matt Flynn palkattiin Green Bay Packersista ja joukkue varasi NFL:n varaustilaisuuden kolmannella kierroksella Russell Wilsonin Wisconsinin yliopistosta. Wilson otti ykköspelinrakentajan paikan ja Seahawks voitti 11 ottelua selviten pudotuspeleihin. Carroll ja toimitusjohtaja John Schneider ovat uudistaneet joukkuetta rohkeasti ajaen sisään nuoria pelaajia. He ovat löytäneet hyviä pelaajia myös varaustilaisuuden myöhemmillä kierroksilla, kuten tukimies K. J. Wrightin, kulmapuolustaja Richard Shermanin ja takapuolustaja Kam Chancellorin.


title: Pete Carroll

text: Kaudella 2013 joukkuen nousukiito jatkui. Puolustuspelaajat Cliff Avril ja Michael Bennett liittyivät joukkueeseen kauden mittaisilla sopimuksilla. Lisäksi huippuvaarallinen Percy Harvin hankittiin isossa kaupassa Minnesota Vikingsista. Vaikka Harvin missasi ison osan kaudesta loukkaantuimisten takia voitti Seahawks divisioonansa ja pääsi pudotuspeleihin konferenssin ykköspaikalta. Joukkue dominoi vastustajia erityiseti aggressiivisella puolustuspelillään. Menestys jatkui pudotuspeleissä ja kausi huipentui Super Bowliin, jossa vastaan asettui Denver Broncos legendaarisen pelinrakentajansa Peyton Manningin johtamana. Seahawks ei antanut vastustajalleen mahdollisuuksia, kun huikea puolustuspeli siivitti joukkueen voittoon murskalukemin 43–8.


title: Pete Carroll

text: Menestys jatkui myös seuraavalla kaudella, vaikka joukkue menetti useita avauskokoonpanon pelaajia. Seahawks voitti divisioonansa toisen kerran peräkkäin ja kaatoi konferenssifinaaleissa Green Bay Packersin jatkoajalla, vaikka oli vielä alle 4 minuuttia ennen loppua tappiolla lukemin 19-7. Super Bowlissa New England Patriotsia vastaan joukkue oli vielä viimeisellä minuutilla mahdollisuudet voittoon, mutta syötönkatko maalilinjalla käänsi ottelun Patriotsin eduksi.


title: Pete Carroll

text: Carrollilla ja hänen vaimollaan Glenalla on kolme lasta ja yksi lapsenlapsi. A Better L.A. ja A Better Seattle ovat Carrolin perustamia hyväntekeväisyysjärjestöjä, jotka tähtäävät väkivallan vähentämiseen näissä kaupungeissa.


title: Himalajannärhi

text: Himalajannärhi ("Garrulus lanceolatus") on keskiaasialainen varislintu. Sen elinympäristö ulottuu Itä-Afganistanista Pohjois-Pakistaniin ja läntiselle Himalajalle sekä Kashmiriin, ja sieltä itään Nepaliin lähelle Kathmandua. Nicholas Aylward Vigors kuvaili lajin holotyypin Pohjois-Intian Simla-Almoran alueelta 1831.


title: Riukiunnärhi

text: Riukiunnärhi ("Garrulus lidthi") on itäaasialainen varislintulaji. Se elää ainoastaan Japanin eteläosassa Ryūkyūsaarten Amami Ōshima- ja Kakeroma-jima-saarilla.


title: American Le Mans Series -kausi 2002

text: American Le Mans Series -kausi 2002 oli neljäs IMSA:n American Le Mans Series -urheiluautosarjan kausi. Kaudella ajettiin Le Mans Prototype- ja Gran Turismo -urheiluautoilla, ja autot oli jaettu luokkiin LMP900, LMP675, GTS ja GT. Kausi alkoi 16. maaliskuuta 2002 ja päättyi kymmenen kilpailun jälkeen 12. lokakuuta 2002.


title: American Le Mans Series -kausi 2002

text: Yleiskilpailun voittaja lihavoituna.


title: American Le Mans Series -kausi 2002

text: Pisteitä jaettiin sijoitusten mukaan seuraavasti:


title: American Le Mans Series -kausi 2002

text: Poikkeuksena Sebringin 12 tunnin ajo ja Petit Le Mans, joissa pisteet jaettiin seuraavasti:


title: American Le Mans Series -kausi 2002

text: Autot, jotka eivät onnistuneet suorittamaan 70 % voittajan ajamasta matkasta, eivät saaneet pisteitä. Tallit saavuttivat pisteitä vain korkeimmin sijoittuneesta autostaan.


title: Gliese 710

text: Gliese 710 on K7-spektriluokan oranssi kääpiö -tähti Serpens Cauda -tähdistössä. Sen massa on 0,4-0,6 Auringon massaa ja näennäinen magnitudi 9,66.


title: Gliese 710

text: Nykyisellään vuonna 2010 Gliese 710 on noin 63,0 valovuoden etäisyydellä Maasta. Hipparcos-satelliitin havaintojen pohjalta arvioidaan, että tähti ohittaa Auringon 0,158 valovuoden eli 10 kAU:n etäisyydeltä 1,5 miljoonan vuoden kuluttua. Lähimmillään ollessaan sen näennäinen magnitudi on Antareksen luokkaa.


title: Gliese 710

text: Nykyhetkestä, vuodesta 2010, ±10 miljoonan vuoden aikana Gliese 710 on merkittävin perturbaatioita Aurinkokunnassa aiheuttava kappale. Dramaattisin vaikutus sillä arvellaan olevan Aurinkokunnan ulkolaidoilla sijaitsevan Oortin pilven kappaleisiin. Gliese 710 saattaa suistaa pilven komeettoja radoiltaan ja kohti Aurinkokunnan sisäosia. Bobylevin tutkimusten mukaan Gliese 710 läpäisee Oortin pilven 0,86 todennäköisyydellä. Todennäköisyys alle 1000 AU:n ohitukseen, joka voisi häiritä Kuiperin vyöhykkeen kappaleiden ratoja, on 0.0001.


title: Altaussee

text: Altaussee on Alpeilla sijaitseva kunta Itävallassa Altaussee-järven rannalla Steiermarkin osavaltiossa. Se koostuu kahdesta kylästä, Altausseesta ja Lupitschista.


title: Altaussee

text: Altausseeta ympäröivät harmaat vuoret ovat kalkkikiveä ja ne ovat peräisin trias- ja jurakaudelta. Vuoret itsessään eivät muodostuneet ennen kenotsooista maailmankautta, jolloin Afrikan ja Euraasian laatat törmäsivät toisiinsa suurella voimalla, mikä aiheutti vuorten kohoamisen.


title: Kirviset

text: Kirviset ("Anthus") on västäräkkien heimoon kuuluva varpuslintusuku, johon kuuluu 44 lajia. Kirviset ovat maastonvärisiä, harmaanruskean kirjavia ja melko pitkäpyrstöisiä pikkulintuja. Suomessa pesii säännöllisesti neljä kirvislajia: niittykirvinen, metsäkirvinen, lapinkirvinen ja luotokirvinen.


title: Gerda Hallberg

text: Gerda Marie Hallberg (29. heinäkuuta 1882 Helsinki – 24. marraskuuta 1909 Helsinki) oli suomalainen ruotsin kielellä kirjoittanut lastenkirjailija joka käytti nimimerkkiä "Gea".


title: Gerda Hallberg

text: Hallbergin vanhemmat olivat helsinkiläinen kauppias Erik Fredrik Mauritz Hallberg ja Anna Emilia Schildt. Hän opiskeli 1900-1904 Suomen taideyhdistyksen piirustuskoulussa.


title: Tetra Pak

text:
Tetra Pak on ruotsalaislähtöinen, maailmanlaajuisesti toimiva yhtiö, joka valmistaa kartonkisia juoma- ja elintarvikepakkauksia, pakkauskoneita ja muita elintarviketeollisuuden koneita. Ensimmäinen tuote oli tetraedrin muotoinen kartonkinen juomapakkaus, joka nykyään tunnetaan nimellä Tetra Classic.
Nykyään Tetra Pak toimii yli 165 maassa ja työllistää yli 20 000 henkeä. Yhtiön pääkonttori oli 1990-luvun puoliväliin saakka Lundissa Ruotsissa, minkä jälkeen se siirtyi Lausanneen Sveitsiin.


title: Tetra Pak

text: Tetra Pak on osa Tetra Laval -konsernia. Konsernin kaksi muuta pääyksikköä ovat PET-pulloja valmistava Sidel sekä lypsykoneita ja muita karjatalouden koneita valmistava DeLaval.


title: Tetra Pak

text: Ruben Rausing (1895 - 10.8.1983) perusti Tetra Pak AB:n Lundissa vuonna 1951 pakkausalan yrityksen Åkerlund & Rausing AB:n tytäryhtiöksi. Ensimmäiset lehdistötilaisuudet pidettiin saman vuoden toukokuussa. Ensimmäinen tuote oli nelisivuinen nelitahokkaan eli tetraedrin muotoinen juomapakkaus, jonka mukaan Tetra Pak sai nimensä. Alkuperäinen tetraedri kulkee nykyisin nimellä Tetra Classic. Sittemmin yhtiö lanseerasi myös muun mallisia kartonkipakkauksia, jotka vuosikymmenen kuluessa nousivat kilpailemaan lasisten juomapakkausten kanssa.


title: Tetra Pak

text: Yhtiön ensimmäinen laajennus ulkomaille tapahtui Saksan Hampuriin vuonna 1954. Suomessa Tetra Pak Oy aloitti toimintansa vuonna 1955 yhtenä ensimmäisistä ulkomaanlaajennuksista. Sen ensimmäisiä asiakkaita olivat mm. Maitokeskus-Mjölkcentralen, Valio ja Marli. 1960-luvun kuluessa Tetra Pak levittäytyi valtamerien yli ensin Meksikoon vuonna 1960 ja Yhdysvaltoihin vuonna 1962 sekä idän suunnassa Neuvostoliittoon vuonna 1961 sekä Lähi-Itään alkaen Libanonista vuonna 1964. Vuonna 1971 Tetra Pak avasi tehtaansa Japanissa sekä vuotta myöhemmin Kiinassa ja Keniassa. Vuonna 1974 Tetra Pak siirtyi Australiaan ja Etelä-Amerikassa Brasiliaan vuonna 1978. Seuraavien vuosikymmenien kuluessa Tetra Pak laajensi toimintaansa ympäri maailmaa.


title: Tetra Pak

text: Myös yhtiön tuotantokapasiteetti kasvoi tasaisesti. Vuonna 1971 Tetra Pak valmisti noin 10 miljardia pakkausta vuodessa, vuonna 1977 20 miljardia, ja 50 miljardin pakkauksen raja meni rikki vuonna 1989. Nykyään yhtiö toimii yli 165 maassa.


title: Tetra Pak

text:
Tetra Pak aloitti toimintansa valmistamalla kartonkisia juomapakkauksia. Vuoden 1953 tetraedrinmuotoista Tetra Classicia seurasivat kylmille juomille vuonna 1963 suorakuution muotoinen Tetra Brik sekä myöhemmin Tetra Rex ja Tetra Top. Erityisesti iskukuumennetuille juomille tarkoitettuja pakkauksia ovat Tetra Classic Aseptic, Tetra Brik Aseptic, Tetra Fino Aseptic, Tetra Gemina Aseptic, Tetra Prisma Aseptic, Tetra Wedge Aseptic ja Tetra Recart.
Aseptisesti prosessoiduissa Tetra Pak -pakkauksissa voidaan säilyttää kylmien juomien lisäksi UHT- eli iskukuumennettuja juomia, jotka säilyvät huoneenlämmössä.


title: Tetra Pak

text: Yhtiön viimeisin aluevaltaus ovat muovilaminaatilla päällystetyt kartonkipakkaukset sellaisille elintarvikkeille, joita perinteisesti on säilötty peltitölkkeihin. Maidon ja erilaisten mehujuomien lisäksi uudelleensuljettavia Tetra Pak -pakkauksia käytetään myös viinin säilömiseen.


title: Tetra Pak

text: Tetra Pakin valmistamien pakkausten pääasiallinen materiaali on kartonki. Yhtiö on ilmoittanut sitoutuneensa kierrätykseen ja ympäristöhaittojen vähentämiseen. Se korostaa kartongin kierrätettävyyttä ja on kehittänyt erityistä laitteistoa tuotteissa käytettävien polyeteenimuovin ja alumiinin käsittelemiseksi. Ympäristönäkökulmien lisäksi yhtiöllä on oma kehitysyhteistyöohjelmansa.


title: Himalajankirvinen

text: Himalajankirvinen ("Anthus roseatus") on keskiaasialainen varpuslintu. Sen elinympäristö käsittää Himalajan alueen vuoristoseutuja Kiinasta Koillis-Afganistaniin, Koillis-Intiaan ja Nepaliin, mahdollisesti myös Myanmarin pohjoisosia. Se talvehtii Intian pohjoisosissa, Bangladeshissa ja Pohjois-Thaimaassa. Edward Blyth kuvaili lajin holotyypin Nepalista 1847.


title: Valkoinen kaupunki (Tel Aviv)

text: Valkoinen kaupunki (hepreaksi העיר הלבנה, "Ha-Ir HaLevana") on noin 4 000 vaaleasävyisen modernistisen rakennuksen muodostama kokonaisuus Tel Avivissa. Saksasta 1930-luvulla Israeliin muuttaneet arkkitehdit suunnittelivat alueen Bauhaus-tyyliset rakennukset. Valkoinen kaupunki kuuluu UNESCOn maailmanperintöluetteloon vuodesta 2003.


title: Kalliokirvinen

text: Kalliokirvinen ("Anthus similis") on Afrikassa ja Aasiassa elävä varpuslintu. Sen laaja elinympäristö käsittää Saharan eteläpuolisen Afrikan, Arabian niemimaan, ja eteläisen Aasian Intiaan, Nepaliin ja Myanmariin asti. Siitä tunnetaan 19 alalajia. Pohjoiset populaatiot talvehtivat Aasian etelosissa. Thomas C. Jerdon kuvaili lajin holotyypin Jalnasta Nilgirivuorilta Intiasta 1840.


title: Liezen

text: Liezen on Itävallassa, Steiermarkin osavaltiossa sijaitseva kaupunki ja Enns-jokialueen taloudellinen keskus.Liezenissä on useita oppilaitoksia:


title: Mikko Parikka

text: Mikko Parikka (s. 9. joulukuuta 1988) on suomalainen näyttelijä. Hän on kotoisin Vantaan Korsosta. Parikan tunnetuin rooli on ollut MTV3:n televisiosarjassa "Salatut elämät", jossa hän on esittänyt Jiri Viitamäkeä vuodesta 2010 alkaen. Hän on naimisissa samassa sarjassa Peppi Puolakkaa näyttelevän Sara Parikan kanssa. Pariskunnalle syntyi Matilda-niminen tyttö maaliskuussa 2014 ja toinen Mimosa-niminen tytär joulukuussa 2015. Perhe asuu Vantaalla. Parikan harrastuksiin kuuluvat rumpujen soitto ja amerikkalainen jalkapallo. Mikon isä Jari Parikka ja isoveli Jarno Parikka ovat jalkapalloilijoita.


title: Mikko Parikka

text: Parikka osallistui syksyllä 2011 "Tanssii tähtien kanssa" -ohjelmaan, jossa hän kilpaili tanssiparinaan tanssinopettaja Katri Mäkinen. He putosivat seitsemännessä pudotuksessa 20. marraskuuta 2011.


title: Mikko Parikka

text: Parikka aloitti syksyllä 2013 teologian opinnot Helsingin yliopistossa. Yliopisto-opintojen lisäksi Parikka jatkaa "Salattujen elämien" kuvauksissa. Amerikkalaisen jalkapallon Vaahteraliigassa Parikka pelasi Vantaan TAFTissa kausilla 2012 ja 2014.


title: Mikko Parikka

text: Parikka osallistui Fort Boyard Suomi -tosi-tv-ohjelmaan, joka kuvattiin kesällä 2018 Ranskassa ja esitettiin MTV3-kanavalla syksyllä 2018.


title: Riisikirvinen

text: Riisikirvinen ("Anthus rufulus") on eteläaasialainen varpuslintu. Sen elinympäristö käsittää Aasian etelä-ja kaakkoisosat Intiasta itään eteläiseen Kiinaan, Indokiinaan, Malakan niemimaalle, Filippiineille ja Indonesiaan. Siitä tunnetaan kuusi alalajia. Louis Jean Pierre Vieillot kuvaili lajin holotyypin Bengalista Intiasta 1818.


title: Vuori-isokirvinen

text: Vuori-isokirvinen ("Anthus hoeschi") on etelafrikkalainen varpuslintu. Sen elinympäristö käsittää Etelä-Afrikan Lohikäärmevuoret ja Lesothon. Se talvehtii Angolassa, Kongon demokraattisessa tasavallassa ja Sambiassa. Erwin Stresemann kuvaili lajin holotyypin Damaramaasta Namibiasta 1938.


title: Altmünster

text: Altmünster on hieman alle kymmenentuhannen asukkaan kunta Ylä-Itävallassa, Gmundenissa.


title: Altmünster

text: Altmünsterin kautta kulkee Steinbachiin menevä moottoritie. Siellä on myös lähi- ja pikajunille tarkoitettu, 1900-luvun alussa rakennettu rautatieasema.


title: Lohikäärmeratsastaja

text: Lohikäärmeratsastaja ovat joukko velhosotilaita Christopher Paolinin "Perillinen -kirjasarjassa". Lohikäärmeratsastajat, muinaisella kielellä 'Shur'tugal', ovat ihmisiä tai haltioita jotka auttavat ylläpitämään rauhaa lohikäärmeidensä avulla.


title: Lohikäärmeratsastaja

text: Kuten kirjoissa mainitaan, lohikäärmeratsastaja on ihminen tai haltia, joka on sidoksissa lohikäärmeeseen. Merkki, jolla ratsastajat on merkitty, on nimeltään "gedwëy ignasia", tai "Hohtava kämmen", valkohopea pyöreä merkki siinä kädessä, jolla ratsastaja koskee vastakuoriutunutta lohikäärmettään. Tuloksena lohikäärmeen ja ratsastajan välille syntyy yhteys, jonka avulla he voivat keskustella ajatuksillaan sekä jakaa kuvia ja/tai tunteita toistensa kanssa. Kaikki ratsastajat kehittyvät voimassa, kestävyydessä, älykkyydessä ja heidän aistinsa paranevat sekä he elävät pidempään. Erityisesti Ihmisratsastajat saavat ajan kuluessa haltiamaisia piirteitä; Brom on poikkeus tähän hänen nuoren lohikäärmeensä kuoleman vuoksi. Kaikki ratsastajat osaavat myös käyttää magiaa paremmin kuin muut magiankäyttäjät, vaikkakaan ratsastajien magian harjoittelu ei eroa hirveästi muiden magiankäyttäjien harjoittelusta.


title: Lohikäärmeratsastaja

text: Kirjojen mukaan ennen lohikäärmeratsastajien muodostamista, noin kolme vuosituhatta ennen Eragonia, nuori haltia metsästi ja tappoi lohikäärmeen urheilun vuoksi. Lohikäärmeet luonnollisesti tulistuivat tästä ja lyöttäytyivät yhteen ja tappoivat nuoren haltian. Tästä alkoi Lohikäärmesota, tai muinaisella kielellä, Du Fyrn Skulblaka.


title: Lohikäärmeratsastaja

text: Kun sotaa oli kestänyt viisi vuotta, poika nimeltään Eragon löysi lohikäärmeenmunan ja antoi sen kuoriutua kasvattaen sen salassa muilta. Yhdessä he matkustivat Alagaesian halki lopettaen sodan. Estääkseen tulevat sodat, lohikäärmeet ja haltiakuningatar Tarmunora tapasivat ja molemmat osapuolet tekivät maagisen sopimuksen nimeltään Verivala tai Blödhren muinaisella kielellä. Ihmiset lisättiin sopimukseen myöhemmin. Siitä lähtien lohikäärmeratsastajat ylläpitivät rauhaa Alagaësiassa. Myöhemmin eräs Galbatorix kääntyi lohikäärmeratsastajia vastaan ja tämän joukot tuhosivat (melkein kokonaan)ratsastajat.


title: Yliopistojalkapallo

text: Yliopistojalkapallo () on yliopistoissa ja korkeakouluissa pelattua amerikkalaista tai kanadalaista jalkapalloa. Amerikkalaista jalkapalloa on pelattu yhdysvaltalaisissa yliopistoissa jo vuodesta 1869 saakka. Yliopistojalkapallo on sittemmin kehittynyt Yhdysvalloissa eritasoisiksi puoliammattilaisiksi urheilusarjoiksi NCAA:n sisällä.


title: Yliopistojalkapallo

text: NCAA on jakanut yliopistourheilun kolmeen tasoon Division I, Division II ja Division III. Amerikkalaisessa jalkapallossa korkein sarjataso on jaettu vielä kahtia. Yliopistojalkapallon sarjatasot ovat:Yliopiston sarjataso määräytyy oppilaitoksen urheiluohjelman laajuuden ja sen täyttämien ehtojen perusteella.


title: Yliopistojalkapallo

text: Sarjatasot on jaettu konferensseihin. Ylimmällä tasolla on kymmenen konferenssia, sekä muutamia konferesseihin kuulumattomia joukkueita. Alemmilla sarjatasoilla on enemmän konferensseja joiden määrä ja koostumus vaihtelee melkein vuosittain. Konferenssien parhaat etenevät pudotuspeleihin, joissa määritellään kunkin sarjatason mestari.


title: Yliopistojalkapallo

text: Yliopistojalkapalossa on pitkä Bowl-otteluiden perinne. Etenkin Bowl-sarjassa niitä on useita ja niiden merkitys on suuri, mutta niitä esiintyy myös alemmilla sarjatasoilla. Ottelut ovat runkosarjan jälkeen pelattavia erityisiä kahden joukkueen kohtaamisia, jonka voittaja saa kiertopalkinnon. Myös tähdistöottelut ovat Bowl-otteluita, joista tunnetuin on Senior Bowl.


title: Yliopistojalkapallo

text: Koska konferenssien väliset erot ovat vaikeita määritellä eikä konferensseissa pelata samoja määriä otteluita, erityinen pudotuspelikomitea määrittelee joukkueiden ranking-listan ja valitsee Bowl-sarjan neljä parasta joukkuetta. Nämä neljä joukkuetta menevät pudotuspeleihin, jonka semifinaaleita kutsutaan Bowl-otteluiksi. Otteluiden niminä ovat entisten Bowlien nimiä, jotka kiertävät vuosittain. Voittajat etenevät College Football Championship Game -mestaruusotteluun.


title: Yliopistojalkapallo

text: Tämän lisäksi joukkueilla oli mahdollisuus päästä johonkin Bowl-otteluun menestyksensä perusteella. Pudotuspelikomitean ranking-listan perusteella parhaat joukkueet menevät Bowl-otteluihin. Otteluita on yhteensä 32 mestaruusotteluita mukaan laskematta.


title: Yliopistojalkapallo

text: Aikaisemmin Bowl-sarjassa joukkueiden menestys määriteltiin kuluneen kauden ja monivuotisen ranking-systeemin perusteella. Parhaimmat joukkueet etenivät johonkin Bowl-loppuotteluun. Ennen vuotta 1998 oli vaikeaa määritellä kuka voittajista oli sarjatason mestari, kunnes perustettiin BCS National Championship -ottelu jonne kaksi parhaiten sijoittunutta joukkuetta etenivät. Sijat 3–10 etenivät johonki neljästä Bowl-ottelusta, jotka olivat Rose Bowl, Orange Bowl, Sugar Bowl ja Fiesta Bowl. Mestaruus- tai Bowl-otteluun pääseminen saattoi siis vaatia monivuotista menestystä systeemin perusteella. Tästä järjestelmästä luovuttiin 2014.


title: Yliopistojalkapallo

text: Kanadassa yliopistojalkapalloa organisoi CIS, jonka järjestämään sarjaan osallistuu 26 yliopistoa. Japanissa on useita alueellisia yliopistosarjoja, joiden mestarit kisaavat yliopistomestaruudesta "Koshien Bowl" -ottelussa. Vuosittain yliopistojen mestari kohtaa maan pääsarjan mestarin "Rice Bowl" -ottelussa. Britanniassa 56 yliopistoa ovat järjestäytyneet kuuden konferenssin BUAFL-sarjaksi. Meksikossa ei ole kansallista sarjaa, vaan yliopistosarja ONEFA on maan korkein sarjataso amerikkalaisessa jalkapallossa. Näiden lisäksi yliopistojalkapalloa pelataan Filippiineillä ja Turkissa. Vuonna 2011 sekä Suomessa että Ruotsissa alkoivat yliopistojalkapallosarjat.


title: Yliopistojalkapallo

text: Ensimmäinen suomalainen yliopistojoukkue oli Poli eli Polyteknikkojen urheiluseura, joka pelasi Vaahteraliigassa 1979–1985.


title: Yliopistojalkapallo

text: Ensimmäinen virallinen korkeakoulujen välinen ottelu pelattiin Turussa Caribia 994-hallissa 24. maaliskuuta 2010. Åbo Akademi 09ers ja TUAS Tornados pelasivat ottelun sisätiloihin muunnetuilla säännöillä. Åbo Akademi voitti ottelun 28–18. Seuraavana vuonna Turun, Vaasan ja Jyväskylän yliopistoissa alkoi amerikkalaisen jalkapallon toiminta. Kevättalvesta 2011 Turussa pelattiin epävirallinen ottelusarja paikallisjoukkueiden välillä.


title: Yliopistojalkapallo

text: Keväällä 2012 käynnistyi SAJL:n alainen virallinen korkeakoulujen SM-sarja, johon osallistui kuusi joukkuetta. Sarja toteutettiin yhteistyössä Opiskelijoiden liikuntaliiton kanssa. Mukana oli myös naisten joukkueita.


title: Yliopistojalkapallo

text: Kansainvälinen olympiakomitea tunnusti amerikkalaisen jalkapallon vuonna 2013, minkä jälkeen kansainvälinen opiskelijaurheiluliitto hyväksyi amerikkalaisen jalkapallon lajikseen.


title: Yliopistojalkapallo

text: Vuonna 2014 järjestettiin lajin ensimmäiset opiskelijoiden maailmanmestaruuskilpailut Ruotsissa. Kisoihin osallistuivat Ruotsi, Suomi, Japani, Meksiko ja Kiina. Seuraavat maailmanmestaruuskilpailut pelataan Meksikossa vuonna 2016.


title: Reeti Sahlstedt

text: Reeti Sahlstedt (s. 30. elokuuta 1976 Rauma) on suomalainen jääkiekkoilija ja rullakiekkoilija. Jääkiekkoa hän on pelannut viimeksi Vermuntilan Temmossa Suomi-sarjassa. Sahlstedt edusti Lukkoa yhdessä Euroopan Liigan ottelussa kaudella 1996–1997.


title: Reeti Sahlstedt

text: Vuonna 2006 Sahlstedt kuului pronssia voittaneeseen Suomen joukkueeseen rullakiekon maailmanmestaruuskilpailuissa.


title: Reeti Sahlstedt

text: Reetin isoveli Kalle Sahlstedt (s. 1973) on myös jääkiekkoilija. Veljesten isä Esko Sahlstedt on Rauman Lukon entinen päävalmentaja.


title: Robert Holkot

text: Robert Holkot (; myös "Ropertus"; "Holgot", "Holcot" tai "Holcott") (n. 1290 - 1349) oli englantilainen dominikaaniseen sääntökuntaan kuulunut skolastinen filosofi, teologi ja raamattuoppinut. Hän oli kotoisin Holcotista Northamptonshiresta.


title: Robert Holkot

text: Robert oli Wilhelm Ockhamilaisen seuraaja ja hän kehitti tämän näkemyksiä edelleen. Hänestä käytettiin nimitystä "Doctor firmus et indefatigabilis". Hänen kommentaarinsa "Viisauden kirjaan" ("Lectiones super librum Sapientiae") oli 1300-luvulla tunnettu. Siitä painettiin myöhemmin 1400- ja 1500-luvuilla useita painoksia.


title: Ruohikkokirvinen

text: Ruohikkokirvinen ("Anthus cinnamomeus") on afrikkalainen varpuslintu. Sen elinympäristö käsittää Sahelin eteläpuolisen Afrikan, lännessä Kaakkois-Nigeriaan ja Kameruniin, sekä Arabian niemimaan lounaisosan. Siitä tunnetaan 14 alalajia. Eduard Rüppell kuvaili lajin holotyypin Pohjois-Etiopian Simienvuorilta 1840.


title: Afrikanmetsäkirvinen

text: Afrikanmetsäkirvinen ("Anthus nyassae") on afrikkalainen varpuslintu. Se elää Gabonissa, Angolassa, Namibiassa, Pohjois-Botswanassa, Mosambikissa, Malawissa, Zimbabwessa, Tansaniassa ja Kongossa. Siitä tunnetaan neljä alalajia. Oscar Rudolph Neumann kuvaili lajin holotyypin Etelä-Tansaniasta Sangesin ja Songean väliltä 1906.


title: Kvestio

text: Kvestio (, “kysymys“; mon. "quaestiones") oli keskiajan filosofialle tyypillinen menetelmä, jossa kulloinkin käsittelyn alla oleva teema muotoillaan ensin kysymyksen muotoon (esimerkiksi “onko Jumala olemassa?“). Tämän jälkeen kysymykseen annetaan jokin vastaus (“Jumala on olemassa“). Sitten annettua vastausta kohtaan esitetään vastaväitteitä (“vaikuttaa siltä, että Jumala ei ole olemassa, koska...“). Lopuksi annettua vastausta puolustetaan kumoamalla esitetyt vastaväitteet.


title: Kvestio

text: Kvestio-kysymyksissä esiintyy muun muassa seuraavia muotoja:


title: Kvestio

text: Kvestio-muotoa käytetään monissa skolastisissa teoksissa, kuten Tuomas Akvinolaisen teoksessa "Summa theologiae".


title: Kriketin Euroopan-liiga 2003

text: Kriketin Euroopan-liigassa pelattiin kaudella 2003 3. divisioonan ottelut Wienissä 10.-16. elokuuta. Turnauksen virallinen nimitys oli "ECC Trophy". Turnauksen voitti Norja. Suomi, Sveitsi, Kroatia ja Luxemburg putosivat 4. divisioonaan.


title: Kongonkirvinen

text: Kongonkirvinen ("Anthus pallidiventris") on afrikkalainen varpuslintu. Sen elinympäristö ulottuu Kamerunista etelään Angolan pohjoisosiin ja Kongon altaan sisäosiin. Richard Bowdler Sharpe kuvaili lajin holotyypin Gabonista 1885.


title: Kulokirvinen

text: Kulokirvinen ("Anthus vaalensis") on afrikkalainen varpuslintu. Sen elinympäristö käsittää pääosan itäisestä ja eteläisestä Afrikasta, Etiopiasta Etelä-Afrikan pohjoisosiin, Namibiaan ja Angolaan. Siitä tunnetaan kahdeksan alalajia. George Ernest Shelley kuvaili lajin holotyypin Newcastlesta KwaZulu-Natalista Etelä-Afrikasta 1900.


title: Bernin sopimus (tekijänoikeus)

text: Bernin sopimus eli Bernin yleissopimus kirjallisten ja taiteellisten teosten suojaamisesta on tekijänoikeutta säätelevä kansainvälinen sopimus. Ensimmäinen Bernin sopimus solmittiin Sveitsin Bernissä vuonna 1886. Suomi liittyi Bernin sopimukseen vuonna 1928, ja nykyisin voimassa oleva sopimus astui Suomessa voimaan 1. marraskuuta 1986.


title: Bernin sopimus (tekijänoikeus)

text: Bernin sopimuksen mukaan teoksiin, joiden alkuperämaa on sopimuksen ratifioinut maa, sovelletaan kyseessä olevan maan tekijänoikeuslakia. Jos teoksen suoja-aika on päättynyt sen alkuperämaan lain mukaan, sillä ei myöskään ole tekijänoikeuslain myöntämää suojaa kyseessä olevassa maassa. Eli jos esimerkiksi alkuperältään yhdysvaltalaisella teoksella ei ole enää tekijänoikeussuojaa Yhdysvalloissa, niin sitä ei myöskään ole Suomessa.


title: Hachiko – tarina uskollisuudesta

text: Hachiko – tarina uskollisuudesta on Lasse Hallströmin ohjaama elokuva vuodelta 2009. Se on tositarina akita-rotuisesta koirasta nimeltä Hachikō. Elokuva on uusintaversio vuonna 1987 julkaistusta elokuvasta "Hyvä ja uskollinen palvelija" ("Hachikō Monogatari").


title: Hachiko – tarina uskollisuudesta

text: Richard Geren esittämä professori pelastaa kadulta Hachiko-nimisen löytökoiran. Isännän kuoltua uskollinen Hachiko on tätä entiseen tapaan päivittäin vastassa rautatieasemalla vuosikausien ajan. Hachiko odottaa ja odottaa vuositolkulla, että hänen isäntänsä palaa tajuamatta, että omistaja on kuollut. Myöhemmin koira kuolee vanhuuteen, niin kuin Hachikon kävikin oikeassa elämässä.


title: Hachiko – tarina uskollisuudesta

text: Hachiko


title: Anne Frankin talo

text: Anne Frankin talo () on Amsterdamissa, Alankomaissa sijaitseva talo, jossa Anne Frank piileskeli natseja toisen maailmansodan aikana. Se on nykyään museona. Talo valmistui vuonna 1635, ja museo avautui vuonna 1960.


title: Anne Frankin talo

text: Anne Frankin talona tunnettu rakennus rakennettiin vuonna 1635, ja sen rakennutti Dirk van Delft. Rakennusta muokattiin huomattavasti sata vuotta myöhemmin, vuonna 1739. Korjauksissa rakennuksen ulkosivua muutettiin merkittävästi, ja myöhemmin Frankin piilopaikkana tunnettua rakennuksen osaa kasvatettiin huomattavasti.


title: Anne Frankin talo

text: Rakennuksessa oli muutamia yrityksiä 1900-luvun alkupuolella. Anne Frankin isä Otto siirsi mausteyrityksensä toimistotilat rakennukseen joulukuussa 1940. Rakennuksen ensimmäinen kerros oli jaettu kolmeen osaan. Etuosassa oli tavaroiden vastaanotto- ja toimitustilat. Keskellä kerrosta oli maustemylly, ja takaosassa, joka oli myös lisäsiiven alin kerros, oli varastotila, jossa tavarat pakattiin kuljetettavaksi. Toisessa kerroksessa oli työntekijöiden toimistoja.


title: Anne Frankin talo

text: Vuonna 1942 rakennuksen lisäosaa aletaan valmistella piiloutumista varten. Lisäosan tilat tyhjennetään tavaroista, ja se muutetaan asuttavaksi. Anne Frank ja muut muuttavat piilopaikkaansa 6. heinäkuuta 1942. He asuivat piilopaikassa yli kaksi vuotta, kunnes heidät pidätettiin 4. elokuuta 1944. Kaikki omaisuus piilosta takavarikoitiin, mutta kaksi Otto Frankin työntekijää onnistuivat pelastamaan joitakin henkilökohtaisia tavaroita, kuten Anne Frankin päiväkirjan.


title: Anne Frankin talo

text: Otto Frank palaa kesäkuussa 1945 Amsterdamiin perheensä ainoana eloonjääneenä. Hänelle annetaan Annen päiväkirjat, ja ne julkaistaan kirjana 1947. Pian tämän jälkeen monet haluavat nähdä talon, jossa Anne Frank piilotteli. Yrityksen työntekijät esittelivät epävirallisesti paikkoja halukkaille. Vuonna 1955 yritys vaihtoi kuitenkin toimitiloja, ja koko kortteli, jossa talo sijaitsee myytiin. Suunnitelmissa oli rakennuttaa tehdas tälle paikalle. Protestoijat pystyivät kuitenkin estämään rakennuksen purkamisen, ja 3. toukokuuta 1957 Otto Frank ja Johannes Kleiman perustivat Anne Frankin säätiön, jonka tarkoituksena oli hankkia rakennus omistukseensa. Lokakuussa rakennuksen omistanut yritys lahjoitti talon säätiölle. Anne Frankin museo avattiin lopulta 3. toukokuuta 1960.


title: Anne Frankin talo

text: Ensimmäisenä vuonna museossa oli 9 000 kävijää, mutta vierailijoiden määrä kasvoi koko ajan. Kymmenen vuotta myöhemmin määrä oli jo tuplaantunut. Vierailijoiden lukumäärän takia museota jouduttiin korjaamaan ja parantamaan. Se olikin suljettuna vuoden 1970. Vuonna 1971 museo avattiin uudelleen, ja vierailijoilta alettiin pyytää myös sisäänpääsymaksuja. Tästäkin huolimatta vierailijoiden määrä kasvoi entisestään. Vuonna 1990 museossa kävi yli 600 000 ihmistä. Museon vierailutilat koettiin riittämättömiksi. Ajatuksia museon laajentamiseksi oltiin esitetty jo 1980-luvun alkupuolella. Alkuperäinen suunnitelma esitettiin huhtikuussa 1989, mutta naapurusto ei hyväksynyt tätä. Amsterdamin kaupunginvaltuusto hyväksyi lopulta marraskuussa 1993 museon uudistamissuunnitelmat. Työt alkoivat syyskuussa 1995. Projekti vietiin läpi vaiheittain, ja museo pystyi olemaan samanaikaisesti auki yleisölle. Kuningatar Beatrix avasi uudistetun museon 28. syyskuuta 1999.


title: Attersee (järvi)

text: Attersee (tunnetaan myös nimellä Kammersee) on Salzkammergutin alueen suurin järvi Itävallassa. Se ulottuu noin 20 kilometriä pohjoisesta etelään ja neljä kilometriä idästä länteen. Sen vesi tulee Seeache-joesta.


title: Attersee (järvi)

text: Vakaista tuulistaan ja puhtaasta vedestään johtuen Attersee vetää purjehtijoita ja uimareita puoleensa. Kilpakauden aikana siellä pidetään myös lukuisia purjehduskilpailuita.


title: Attersee (järvi)

text: Yksi Atterseen leppeimmistä tuulista on niin kutsuttu ”ruusuinen tuuli”, eli ”ruusuinen henkäys”. Kyseinen tuuli tuulee idästä päin, kulkien linnan ruusupuutarhan läpi ja täyttäen ilman ruusujen tuoksulla.


title: Attersee (järvi)

text: Paras aika käydä Atterseella on kevään, kesän ja syksyn aikana. Kokonsa takia ja kylmästä lämpötilasta huolimatta järvi jäätyy talvisin harvoin. Viimeksi se jäätyi kokonaan 1940-luvun loppupuolella.


title: Attersee (järvi)

text: Seuraavat kalalajit viihtyvät Attersee-järvessä:


title: Camilla Plum

text: Camilla Plum (s. 1956) on tanskalainen leipuri ja keittokirjailija. Hänen juontamaansa televisio-ohjelmaa näytetään myös Suomessa. Hän on johtanut syöpään sairastuneen äitinsä jättämää Cap Horn -nimistä Tanskan ensimmäistä ekologista ravintolaa Köpenhaminan Nyhavnissa.


title: Saumaharju

text: Saumaharju on korkea harju, joka on syntynyt jään reunan perääntyessä jäätikön kielekevirtausten väliin kerrostuneesta harjuaineksesta. Saumaharjuja ovat Suomessa Säkylänharju ja Virttaankangas sekä Pyynikinharju, Pohjankangas, Jaamankangas ja Rokuanvaara, kaiken kaikkiaan ne ovat muodostumina kuitenkin melko harvinaisia.


title: Sachsenpokal

text: Sachsenpokal on Saksin alueen jalkapalloseuroille järjestettävä jalkapalloturnaus.


title: Sachsenpokal

text: Turnaukseen osallistuvat 3. Ligan, Regionalliga Nordin, Oberliga Nordostin ja Landesliga Sachsenin seurat. Kilpailun voittajat pääsevät automaattisesti seuraavaan Saksan cupiin. Kaudesta 2009–2010 lähtien seurojen kakkosjoukkueet eivät ole enää saaneet osallistua turnaukseen.


title: Lunohod

text: Lunohod (, ”Kuukävelijä”) 1 ja 2 olivat Neuvostoliiton kuuohjelman miehittämättömät kuuajokit, jotka tutkivat Kuun pintaa vuosina 1970 ja 1973. Ne toimivat samaan aikaan neuvostoliittolaisten Zond-kuuluotainten kanssa. Nämä ajokit päättivät Luna-ohjelman. Vasta vuonna 1997 Yhdysvaltain Mars Pathfinder pystyi vastaavaan robotin toimintaan vieraalla taivaankappaleella. Luna 2:n 35 kilometrin matka Kuun pinnalla on edelleen ennätys.


title: Lunohod

text: Lunohodit kehitettiin alun perin tutkimaan miehitettyjen lentojen laskeutumispaikkoja ja jopa kuuaseman paikkaa etsimään.


title: Lunohod

text: Vuoden 1968 puolivälissä KIP-10-keskukseen, eli NIP-10:iin (КИП-10 tai НИП-10), joka toimi Shkolnojessa (Школьное) Krimillä, rakennettiin hehtaarin kokoinen kuuhalli, jossa oli kuuajokkien kokeilukenttä.


title: Lunohod

text:
Alukset suunnitteli Aleksandr Kemurdžian, joka toimi NPO Lavotškinissä.
Ensimmäisen Lunohodin laukaisu epäonnistui 19. helmikuuta 1969.


title: Lunohod

text: Lunohod 1 laukaistiin Luna 17 -avaruusaluksen kyydissä 10. marraskuuta 1970. Luna 17 saapui Kuun kiertoradalle 15. marraskuuta, ja 17. marraskuuta kello 03.47 UTC Lunohod 1 teki pehmeän laskun Mare Imbriumiin. Kello 06.28 UTC ajokki ajoi Kuun pinnalle.


title: Lunohod

text: Alus oli kooltaan 135 cm korkea, 170 cm pitkä ja 160 cm leveä. Sen massa oli 840 kg. Siinä oli kahdeksan pyörää. Sen ajonopeudet olivat 1 km/h ja 2 km/h.


title: Lunohod

text: Sen hyötykuorma


title: Lunohod

text: Lunohod 2 laukaistiin Luna 21 -aluksen kyydissä 8. tammikuuta 1973. 12. tammikuuta alus tuli Kuun kiertoradalle. Lunohod 2 laskeutui Kuun pinnalle 15. tammikuuta kello 23.35 UTC Le Monnier -kraatterin luo.


title: Lunohod

text: Sen tiedelaitteet olivat


title: Lunohod

text: Lunohod 3 rakennettiin, mutta se ei lentänyt avaruuteen. Se on NPO Lavotškinin museossa.


title: Korruptio Ruotsissa

text: Tämä artikkeli käsittelee korruptiota Ruotsissa eli vallan väärinkäyttöä oman tai sidosryhmän edun tavoitteluun.


title: Korruptio Ruotsissa

text:
Transparency International arvioi valtioiden korruptiota kahdella indeksillä: International Corruption Perceptions Index ja International Bribe Payers Index. Vuonna 2006 Ruotsi oli kuudes listan 180 maasta mutta vuonna 2008 jaetulla ensimmäisellä sijalla.
"OECD lahjonnan ehkäisysopimus" vuonna 1997 on valtioiden välinen sopimus joka pyrkii estämään kansainvälistä korruptiota, esimerkiksi viranomaisten lahjontaa. Sopimuksen mukaista Ruotsin kansallista lainsäädäntöä rikkovia tapauksia oli vuonna 2008 yksi, tutkintatapauksia 15.


title: Korruptio Ruotsissa

text: GRECO on Euroopan neuvoston lahjonnan vastainen valtioiden ryhmä. Ruotsi liittyi GRECO:n vuonna 1999. GRECO tekee julkisia arviointeja jäsenvaltioiden korruption ehkäisystä. Grecon arviointi Ruotsin korruptiosta on tehty vuonna 2001, 2005 ja 2007.


title: Aleksandr Kemurdžian

text: Aleksandr Leonovitš Kemurdžian (, s. 4. marraskuuta 1921, Vladikavkaz – 25. helmikuuta 2003, Pietari) oli Neuvostoliiton avaruusohjelman pioneereja. Hän oli Lavotškinin pääsuunnittelija, joka suunnitteli Lunohod-kuuajokit.


title: Aleksandr Kemurdžian

text: Ukrainan neuvostotasavallan Tšernobylin ydinvoimalan vaurioituessa 1980-luvulla Kemurdžian palasi töihin antaen neuvoja robottiajoneuvojen käytössä alueen siivouksessa.


title: Aleksandr Kemurdžian

text: Vanhoilla päivillää Kemurdžian vieraili Kaliforniassa NASAn JPL-keskuksessa.


title: Aleksandr Kemurdžian

text: Lunakhod-ohjelmasta tehtiin dokumenttifilmi "Tank on the Moon".


title: Aurach am Hongar

text: Aurach am Hongar on Vöcklabruckin piirissä sijaitseva kunta Ylä-Itävallan osavaltiossa Itävallassa. Sen pinta-alasta 52,8 % on metsää ja 40,3 % maatalouskäytössä.


title: Keygen

text: Avaingeneraattori (, lyhyesti "keygen") on tietokoneohjelma joka luo sovellusohjelman käyttämiseen tarvittavan lisenssiavaimen. Avaingeneraattoreita levitetään laillisesti ohjelmistovalmistajien toimesta kaupallisiin ympäristöihin joihin ohjelmistoja on lisensoitu suuria eriä. Laittomia avaingeneraattoreita levitetään yleensä warez-skenen ja demoskenen yhteydessä tekijänoikeusrikkomusten ja ohjelmistopiratismin mahdollistamiseksi. Tällaiset avaingeneraattorit soittavat usein chiptune-taustamusiikkia ja niissä on taiteellinen käyttöliittymä.


title: Dolly

text: Dolly voi viitata seuraaviin asioihin:


title: Pitkäpyrstökirvinen

text: Pitkäpyrstökirvinen ("Anthus longicaudatus") on eteläisessä Afrikassa esiintyvä varpuslintu. Sen elinympäristö on huonosti tunnettu. Sitä tavataan Etelä-Afrikassa Kimberleyn alueella sekä Sambiassa ja Botswanassa. Richard Liversidge kuvaili lajin holotyypin Kimberleystä vuonna 1996.


title: Fran Kranz

text: Francis ”Fran” Kranz (s. 13. heinäkuuta 1983 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa Topher Brinkin roolista televisiosarjassa "Dollhouse". Kranz on näytellyt myös esimerkiksi elokuvissa "Pelimiehet", "Kylä", "Careless", "Shades of Ray" ja "The Cabin in the Woods" sekä televisiosarjoissa "Welcome to The Captain" ja "Rakkauden anatomia".


title: Richard Liversidge

text: Richard Liversidge (17. syyskuuta 1926 Blantyre, Malawi – 15. syyskuuta 2003 Kimberley, Etelä-Afrikka) oli eteläafrikkalainen lintutieteilijä.


title: Richard Liversidge

text: Liversidge aloitti insinööriopinnot Kapkaupungin yliopistossa 1946. Samalla kun hän opiskeli eläin- ja kasvitieteitä, hän teki täysiä työpäiviä yliopiston teknikkona. Hän valmistui vuonna 1955. Tämän jälkeen hän työskenteli Port Elizabethin museossa valmistellen samalla väitöskirjaansa, joka käsitteli kapinbulbulia ("Pycnonotus capensis"). Liversidge toimi Tsitsikaman kansallispuiston ensimmäisenä kuraattorina. Kesäkuussa 1966 hänet nimitettiin Kimberleyn McGregor -museon johtajaksi ja hän pysyi virassa, kunnes jäi eläkkeelle 1986.


title: Richard Liversidge

text: Liversidge toimitti yhdessä Geoff McLachlanin kanssa Etelä-Afrikan linnuista teoksen "Birds of South Africa" (1957), jonka Austin Roberts oli julkaissut 1940. Liversidge julkaisi yli 80 tieteellistä tutkimusta ja 40 artikkelia kasveista, ekologiasta, linnuista, nisäkkäistä ja historiasta. Hän kirjoitti teokset "A Rapid Bird Guide" (1978) ja "The Birds Around Us" (1990), ja oli mukana toimittamassa useita historiaa ja metsästystä käsitteleviä kirjoja.


title: Richard Liversidge

text: Liversidge nimesi linnuista eteläafrikankirvisen ("Anthus pseudosimilis") ja pitkäpyrstökirvisen ("Anthus longicaudatus").


title: Dichen Lachman

text: Dichen Lachman (s. 22. helmikuuta 1982) on australialainen näyttelijä. Hänen tunnetuimmat roolinsa ovat Katya Kinski saippuasarjassa "Neighbours" ja Sierra vuoden 2009 scifi-sarjassa "Dollhouse". Hän on vieraillut myös esimerkiksi televisiosarjoissa "" ja "S.H.I.E.L.D. Agentit".


title: Dichen Lachman

text: Lachmanin äiti on tiibetiläistä syntyperää, mutta syntynyt Intiassa; isä puolestaan on kotoisin Australiasta. Lachman syntyi Kathmandussa, Nepalissa, ja asui maassa kahdeksanvuotiaaksi, kunnes perhe muutti Australiaan.


title: Anna Räsänen

text: Anna Helena Räsänen (o.s. Alanko, 29. lokakuuta 1927 Helsinki – 2. lokakuuta 1969) oli suomalainen taidemaalari. Hän opiskeli kuvataidetta Suomen Taideakatemian koulussa sekä André Lhoten akatemiassa Pariisissa. Hän oli naimisissa kuvanveistäjä Kauko Räsäsen kanssa.


title: Anna Räsänen

text: Räsänen maalasi Rajamäen kirkon alttarifreskon "Tie, totuus ja elämä" vuonna 1956 voitettuaan suunnittelukilpailun. Lisäksi hän maalannut teoksia Herttoniemen kirkkoon, Ruskeasuon seurakuntasaliin sekä Munkkivuoren kirkon seurakuntasaliin. Räsänen piti näyttelyitä Suomen lisäksi Saksan liittotasavallassa, Puolassa, Unkarissa, Tšekkoslovakiassa ja Monacossa.


title: Finlandia Marathon

text: Finlandia Marathon on vuosittain Jyväskylässä järjestettävä juoksutapahtuma. Vuosittain tapahtumaan osallistuu yli 2000 juoksijaa. Vuonna 2017 täysmaratonilla selvisi maaliin yli 300 juoksijaa.


title: Finlandia Marathon

text: Finlandia Marathon järjestetään Jyväskylässä vuosittain syyskuun toisena lauantaina. Juoksureittinä on tasainen ja nopea 12,6 kilometrin pituinen Rantaraitti, jonka Suomen Kuntaliitto, Suomen Tieyhdistys ja Tiehallinto ovat palkinneet Suomen kauneimpana liikenneväylänä.


title: Finlandia Marathon

text: Finlandia Marathonilla osallistuja voi valita, juokseeko täyden maratonin, puolimaratonin vai 10 kilometrin mittaisen Rantaraitin kierroksen. Sekä miehille että naisille on yleisten sarjojen lisäksi ikäsarjat 40-vuotiaista ylöspäin viiden vuoden välein. Finlandia Marathonin järjestävät Keski-Suomen Liikunta ja Jyväskylän Kenttäurheilijat.


title: Bad Aussee

text: Bad Aussee on Steiermarkin osavaltiossa Itävallassa sijaitseva kaupunki, joka toimii myös Salzkammergutin taloudellisena ja kulttuurillisena keskuksena. Sen sanotaan myös olevan Itävallan maantieteellinen keskipiste, jota kaupungin keskustassa oleva kivimonumentti edustaa.


title: Bad Aussee

text: Nykyään Bad Ausseen pääpiste on kulttuurissa ja turismissa. Kaupungissa on Kammerhofmuseum-niminen museo, missä on esillä sen perinteisiin ja tapoihin, sekä suolakauppaan liittyviä esineitä ja alueelta löytyneitä fossiileja. Keskustassa on myös Vital Bad Aussee -kylpylä.


title: Bad Aussee

text: Bad Ausseesta löytyy myös kaksi laskettelualuetta, Loser ja Tauplitz. Loserin ylpeyden aiheena on sieltä avautuva upea näkymä Dachstein Glacieriin. Alue on myös hiljattain nykyaikaistettu. Tauplitzissa voi puolestaan pulkkailla ja hiihtää iltaisin.


title: Bad Aussee

text: Bad Ausseessa on viisi järveä: Altaussee, Sommersbergersee, Grundlsee, Toplitzsee ja Kammersee. Altaussee on maalauksellinen järvi Loser-vuoren alapuolella. Järven ympäristö on hyvin hoidettua ja sen rannalla on Altausseen kylä. Sommersbergersee on pieni järvi, eikä se ole yhtä syvä kuin alueen muut järvet, minkä takia siinä voi uida aikaisemmin kuin muissa Bad Ausseen järvissä.


title: Rebound-ilmiö

text: Rebound-ilmiö tarkoittaa sitä, että lääkkeellä hoidettu oire kuten unettomuus tai ahdistus palaa lääkityksen päätyttyä takaisin alkuperäistä huomattavasti voimakkaampana.


title: Hung

text: Hung on yhdysvaltalainen komedia-draamasarja, joka alkoi Yhdysvalloissa 28. kesäkuuta 2009 HBO-kanavalla. Sarjaa on tällä hetkellä tuotettu kolme tuotantokautta. Sarjan on luonut Dmitry Lipkin.


title: Hung

text: Hungin päähenkilönä on Thomas Janen näyttelemä Ray Drecker, onneton ja eronnut historianopettaja ja baseball-valmentaja. Raylla on kaksi lasta, jotka asuvat hänen uusiin naimisiin menneen ex-vaimonsa (Anne Heche) kanssa. Kun tulipalo tuhoaa Rayn kodin, jää hän vararikon partaalle. Ystävänsä Tanyan (Jane Adams) avustuksella Ray päättää ryhtyä miesprostituoiduksi, Tanya hänen parittajanaan. Ensimmäisellä kaudella seurataan, kuinka kaksikko aloittelee uutta bisnestään, vastoinkäymisiä välttämättä.


title: Hung

text: Yle TV2 aloitti sarjan esittämisen Suomessa syyskuussa 2010.


title: Crossfire

text: Crossfire voi tarkoittaa ainakin seuraavia:


title: Franz Reichelt

text: Franz Reichelt, tunnettu myös nimellä Frantz Reichelt tai François Reichelt (1879 – 4. helmikuuta 1912) oli itävaltalaissyntyinen ranskalainen räätäli, keksijä ja laskuvarjohypyn pioneeri, nykyään toisinaan tunnettu myös nimellä ”Lentävä räätäli”. Reichelt tunnetaan hänen kuolemaansa johtaneesta onnettomuudesta, joka seurasi hänen hypättyään Eiffel-tornista testatakseen itse suunnittelemaansa ylläpidettävää laskuvarjopukua. Reichelt kehitti lentäjille pukua, joka muuttuisi tarvittaessa laskuvarjoksi. Ensimmäiset hänen viidennen kerroksen asunnostaan tehdyt testit olivat menestyksellisiä, mutta hän ei onnistunut enää myöhemmin toistamaan kokeita onnistuneesti.


title: Franz Reichelt

text: Reichelt syntyi Štětíssä, Böömin kuningaskunnassa, Itävalta-Unkarin valtakunnassa vuonna 1879 ja muutti Pariisiin vuonna 1898. Hänelle myönnettiin Ranskan kansalaisuus vuonna 1909. Reichelt ranskalaisti etunimensä Franzin muotoon "François" ja on saksankielisen Franzin vastine. Reichelt toimi menestyksellisenä räätälinä Pariisin Palais Garnierin lähellä 8 Rue Gaillonilla.


title: Franz Reichelt

text: Reichelt oli saanut viranomaisilta luvan Eiffel-tornin kokeelleen, joskin viranomaiset sanoivat myöhemmin, että hän oli saanut luvan vain testinukkejen käytölle eikä omalle hypylleen. Myös paikan päällä olleet ystävät yrittivät estää Reicheltia hyppäämästä. Hän halusi kuitenkin todistaa keksintönsä toimivuuden ja hypätä itse ilman minkäänlaisia turvaköysiä. Reichelt hyppäsi tornin ensimmäiseltä tasolta hieman yli 57 metrin korkeudelta. Hypyssä laskuvarjopuku aukesi liian myöhään ja hän osui jäätyneeseen maahan liian suurella vauhdilla. Reichelt kuoli lähes välittömästi. "Le Petit Parisien" -lehden mukaan hänen kallonsa ja selkänsä murtui hypyssä ja suusta, nenästä ja korvista vuosi verta. Katsojien saapuessa paikalle hän oli jo kuollut. Maahan jäi hypyn seurauksena 15 senttimetrin syvyinen painauma. Hyppy valokuvattiin ja filmattiin.


title: Bob Halkidis

text:
Robert Halkidis (s. 5. maaliskuuta 1966 Toronto, Ontario, Kanada) on kanadalainen pelaajauransa lopettanut jääkiekkopuolustaja. Hän pelasi urallaan 256 NHL-ottelua ja teki niissä tehot 8+32=40. Jäähyminuutteja fyysinen puolustaja keräsi 825. Halkidis oli tappelija.
Halkidis pelasi vuodet 1982–1985 OHL-joukkue London Knightsissa. Kaudella 1984–1985 hänet palkittiin kauden parhaana puolustajana Max Kaminsky Trophyllä ja valittiin tähdistökentälliseen. Halkidis pääsi keväällä 1985 pelaamaan myös NHL-pudotuspelejä Buffalo Sabresissa, joka varasi hänet neljännellä kierroksella vuonna . Halkidis pelasi Buffalo Sabresin organisaatiossa, kunnes hänet kaupattiin Los Angeles Kingsiin marraskuussa 1989 vaihdossa Dale DeGrayhyn. Halkidis tappeli hänen ensimmäisessä NHL-ottelussaan Quebec Nordiquesin Paul Gillisiä vastaan 11. huhtikuuta 1985.


title: Bob Halkidis

text: Kesällä 1991 Halkidis siirtyi Toronto Maple Leafsiin. Kaudeksi 1993–1994 hän siirtyi Detroit Red Wingsiin. Kaudella 1994–1995 Red Wings asetti Halkidisin waivers-listalle, josta Tampa Bay Lightning nappasi hänet helmikuussa 1995. Seuraavalla kaudella 1995–1996 puolestaan Lightning asetti Halkidisin waiversiin ja joulukuussa 1995 hän siirtyi Chicago Blackhawksiin. Halkidis ei kuitenkaan pelannut otteluakaan ylhäällä Blackhawksissa, vaan hän pelasi hetken IHL-joukkue Indianapolis Icessä. Helmikuussa 1996 hänet kaupattiin New York Islandersiin vaihdossa Danton Coleen. Halkidis siirtyi kaudeksi 1996–1997 Florida Panthersiin, mutta hän pelasi koko kauden AHL-joukkue Carolina Monarchsissa.


title: Bob Halkidis

text: Halkidisin ura Pohjois-Amerikassa kului enimmäkseen farmiliigojen AHL:n ja IHL:n välillä. Hänen NHL-kautensa oli pisimmillään 1991–1992, kun Halkidis pelasi 46 ottelua. Kauden aikana hän keräsi myös yhden kauden jäähy-ennätyksensä 145 minuutillaan.


title: Bob Halkidis

text: Halkidis aloitti kauden 1997–1998 UHL:ssä, mutta hän siirtyi loppukaudeksi jääkiekon SM-liigan HIFK:hon lokakuussa 1997. Tuolloin HIFK:n ulkomaalaiskiintiöön oli tullut tilaa Tim Berglandin saatua murtuman jalkaansa. Halkidis muistetaan HIFK:ssa erityisesti fanien suosikkina, josta osoituksena HIFK Fan Clubin jakaman Vuoden Kunkku-palkinnon voittaminen. Häntä pidetään eräänä HIFK:n kaikkien aikojen parhaista ulkomaalaishankinnoista. Kauden aikana Halkidis teki runkosarjan 29 ottelussa tehot 1+6=7 ja jäähyminuutteja tuli 133. Pudotuspeleissä Halkidis teki yhdeksässä ottelussa tehot 0+2=2 ja keräsi 14 jäähyminuuttia. Hänellä oli myös pudotuspelien paras +/- -lukema yhdessä Jokereiden Pasi Sormusen kanssa. Halkidis voitti kauden päätteeki Suomen mestaruuden.


title: Bob Halkidis

text: Halkidis pelasi kauden 1998–1999 Saksassa, DEL-joukkue Kölner Haiessa. Kausi 1999–2000 oli välivuotta. Halkidis aloitti kauden 2000–2001 Venäjän superliigan HK SKA Pietarissa, mutta siirtyi yhdeksän ottelun jälkeen ECHL:ään marraskuussa 2000, josta matka jatkui joulukuussa Ison-Britannian Superliigan Newcastle Jestersiin. Halkidis lopetti uransa keväällä 2001.


title: Bob Halkidis

text: Halkidis pitää tällä hetkellä jääkiekkokoulua Indian Trailin kaupungissa, Pohjois-Carolinassa.


title: Bob Halkidis

text:
Heinäkuussa 2013 Columbus Blue Jacketsin toimitusjohtaja Jarmo Kekäläinen nimitti Halkidisin yhdeksi seuran kykyjenetsijöistä. Miehiltä löytyy yhteistä historiaa, sillä Kekäläinen värväsi Halkidisn pelaamaan HIFK:hon vuonna 1997.
Halkidisin veljenpoika George oli myös jääkiekkoilija, joka edusti mm. Pohjois-Amerikan farmisarjoissa Peoria Rivermeniä ja Wichita Thunderia sekä Euroopassa HC Fassaa, Ritten Sportia, Alleghea, Hull Stingraysiä sekä HC Eppania päättäen uransa Ruotsin I-divisioonan IF Björklövenissä. Nykyisin George Halkidis toimii sijoitusneuvojana Torontossa.


title: Viimeinen tukkilainen

text: Viimeinen tukkilainen on Pekka Himangan neljäs studioalbumi, joka julkaistiin vuonna 1978 levymerkillä Rondo.


title: Maailman valot (albumi)

text: Maailman valot on Pekka Himangan albumi vuodelta 1976.


title: Maailman valot (albumi)

text: Levyn nimikappale on merkitty levykanteen "venäläiseksi kansansävelmäksi". Tosiasiassa kappaleen on säveltänyt venäläinen Eduard Kolmanovski, jonka toinen tunnettu sävellys on "Rakastan sinua, elämä". Ensimmäisen levytyksen siitä teki Suomessa Veikko Tuomi vuonna 1969. Tuomi levytti kappaleen uudelleen vuonna 1976, mutta parhaiten tunnetaan Himangan levytys.


title: Eteläafrikankirvinen

text: Eteläafrikankirvinen ("Anthus pseudosimilis") on eteläisessä Afrikassa esiintyvä, kirvisten sukuun kuuluva varpuslintu. Sen esiintymisalue tunnetaan huonosti. Eniten havaintoja on Etelä-Afrikasta Kimberleyn alueelta, mutta myös muualta maan pohjoisosista sekä Botswanan väliseltä rajaseudulta ja Namibiasta. Richard Liversidge ja Gary Voelker kuvailivat lajin holotyypin Kimberleystä vuonna 2002.


title: Oikeutettu kosto

text:
Oikeutettu kosto ("Crossfire") on Edward Dmytrykin ohjaama yhdysvaltalainen film noir -elokuva vuodelta 1947. Elokuva pohjautuu Richard Brooksin romaaniin "The Brick Foxhole". "Oikeutettu kosto" sai kriitikoilta hyvän vastaanoton ja se oli myös taloudellinen menestys.
Elokuva sai viisi Oscar-ehdokkuutta ja se palkittiin Cannesin elokuvajuhlilla parhaana yhteiskunnallisena elokuvana.


title: Oikeutettu kosto

text: "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Oikeutettu kosto

text: Elokuva alkaa kohtauksella, jossa tunnistamattomaksi jäävä sotilas pahoinpitelee toisen sotilaan, Joseph Samuelsin (Sam Levene), kuoliaaksi. Myöhemmin elokuvassa teon tekijäksi paljastuu Robert Ryanin näyttelemä Montgomery, jonka ainoana motiivina on ollut uhrin juutalaisuus. Elokuva poikkeaa kirjasta, sillä siinä motiivina oli uhrin homoseksuaalisuus, mutta sitä pidettiin liian kiistanalaisena aiheena elokuvaan.


title: Winx – salaisuuksien linna

text: Winx Club – Salaisuuksien Linna on Iginio Straffin ohjaama animaatioelokuva vuodelta 2007. Se sai ensi-iltansa Suomessa 16. huhtikuuta 2010. Elokuvassa seikkailevat Winx-klubi-animaatiosarjasta tutut hahmot: Alfean Winx Club-keijuryhmä; Stella, Bloom, Flora, Tecna, Musa ja Layla. Elokuva on tehty 3D-tekniikalla eroten tv-sarjan animaatiosta. Winx-tytöillä on elokuvassa tekoajalta peräisin olevan sarjan kolmannen tuotantokauden Enchantix-voimat.


title: Winx – salaisuuksien linna

text: Elokuva kertoo siitä, kuinka Bloom tahtoo löytää oikeat vanhempansa, Dominon hallitsijaparin Oritelin ja Marionin, joiden epäillään kuolleen. Bloom tunkeutuu muiden Winx-klubi tyttöjen kanssa Hagenin linnaan, jossa he kohtaavat joukon hänen sotureitaan ja taistelevat näitä vastaan Enchantix-voimillaan. Kun taisto on ohi, tytöt löytävät vanhan miekantakoja Hagenin, yhden Valonkompanjan jäsenistä, johon kuului myös Oritel ja Marion sekä Alfean, Pilvitornin ja Punalähteen rehtorit; Faragonda, Griffin ja Saladin. Hagen oli jo lähellä tappaa Bloomin, mutta onneksi Alfean rehtori Faragonda ehti väliin ja sai Hagenin tulemaan mukanaan Alfeaan.


title: Winx – salaisuuksien linna

text: Hagen kertoi Bloomille, että on etsinyt Oritelia ja Marionia kaikkialta taikaulottuvuudesta, eikä heitä ole löytynyt mistään. Bloomin olisi siis pärjättävä ilman Hagenin apua. Alfeassa pidetään kuitenkin juhlat, sillä osa oppilaista, Stella, Layla, Flora, Musa ja Tecna valmistuvat. Juhlan aikana Sky tahtoi kertoa Bloomille jotain suurta, sen, että hänestä tulisi kuningas, mutta hänet tullaan hakemaan Eraklyoniin ja Bloom jää tiedottomaksi. Bloom lähtee sijaisvanhempiensa Miken ja Vanessan luokse maahan, Gardeniaan. Hän näkee unen siskostaan Daphnesta, joka on nymphi ja elää Rockalouge järjen pohjassa lähellä Alfeaa. Herätessään hänellä on koru, jonka sisältä hän saa käyttöönsä Daphnen naamion joka auttaa häntä suunnistamaan Sparksissa.


title: Winx – salaisuuksien linna

text:
Bloom, Stella, Flora, Tecna, Layla ja Musa sekä spesialistit lähtevät Sparksiin etsimään Kohtalon Kirjaa, joka voisi auttaa Bloomia löytämään oikeat vanhempansa. Pienen seikkailun jälkeen he löytävät kirjan, ja kirjan pitäjän joka auttaa heitä lukemaan. Selviää, että Bloomin kohtalo on sidoksissa erääseen ennustukseen joka on siirtynyt hallitsijalta toiselle:
"risteyksessä päättymättömien teiden, kividemonit näyttävät tien luo kahlitun kansan, kruunaamaton kuningas pelastaa kadonneen kuningaskunnan, ja kuuden saattue, joka valoa puolustaa, loistaa kirkkaana pimeydessä. Ja kerran kadonnut on oleva jälleen".
Bloomin loppua ei ole vielä kirjoitettu. Samaan aikaan Mandragora, kolmen muinaisen noidan palvelija, haluaa auttaa muinaisia noitia saamaan Winxit epäonnistumaan tehtävässä. Hän lähettää erään hyttysen puremaan Riveniä, Musan poikaystävää, ja Riven muuttuu pikkuhiljaa Mandragoran 'palvelijaksi'.


title: Winx – salaisuuksien linna

text: Mandragora hyökkää armeijansa kanssa Alfeaan. Winxit ja spesialistit puolustavat koulua parhaansa mukaan, mutta Alfea kärsii pahoja tuhoja. Tytöt saavat palautettua Alfean entiseen loistoonsa, ja suuntaavat pixie-kylään etsimään avainta, jota tarvitaan Obsidianissa. Bloomin pikkukeiju Lockette löytää avaimen, ja winxien ja spesialistien matka jatkuu Obsidianiin, kolmen muinaisen noidan ja Mandragoran olinpaikkaan.


title: Winx – salaisuuksien linna

text: Winxit laittavan avaimen sen koloon ja reitti Obsidianin halki avautuu. He jatkavat matkaa mutta Mandragora hyökkää heidän kimppuunsa armeijansa kanssa. Riven, joka on vaihtanut Mandragoran puolelle, irroittaa avaimen joten Obsidianin toinen puoli alkaa sortua ja mennä sekaisin, ja suurin osa winxeistä on vielä siellä. Riven ja Sky rupeavat taistelemaan, mutta Musa juoksee väliin ja Riven vahingoittaa vahingossa tyttöystäväänsä. Hän tulee järkiinsä ja vaihtaa takaisin spesialistien puolelle. Muut tytöt joutuvat eräänlaiseen ansaan, ja pimeys tekee heistä heikot. Bloom on ainoa joka on immuuni pimeydelle voimansa takia. Hän löytää Sparksin kansalaiset kivettyneenä, samoin myös kivettyneen isänsä. Hän löytää isänsä miekan johon hänen äitinsä on kahlittu, ja vain kuningas voi nostaa miekan kivestä. Bloom taistelee Mandragoraa vastaan, mutta lopulta hänenkin voimansa alkavat heikentyä. Lopulta Sky löytää Bloomin, ja aikoo nostaa miekan kivestä. Bloom on kauhuissaan, sillä hänen tietojensa mukaan Sky ei ole vielä kuningas. Sky saa kuitenkin miekan nostettua, ja vapauttaa Bloomin vanhemmat ja koko kansan, ja Obsidian tuhoutuu. Sky saa vihdoin selitettyä Bloomille olevansa Eraklyonin uusi kuningas. Obsidianin portaali avautuu Sparksissa, ja Bloom näkee vihdoin oikeat vanhempansa. Dominossa järjestetään suuret tanssijaiset palanneen kuningaskunnan kunniaksi ja kesken tanssiaisten Sky kosii Bloomia. Lopussa kerrotaan, että Winxit ovat uusi Valon Komppania ja lisäksi hävinneet Muinaiset Noidat liittoutuvat Trixien kanssa viitaten seuraavaan elokuvaan.


title: Verta ja hiekkaa

text: Verta ja hiekkaa on Rouben Mamoulianin ohjaama elokuva vuodelta 1941. Se palkittiin parhaan kuvauksen Oscar-palkinnolla. Pääosissa olivat Tyrone Power, Linda Darnell, Rita Hayworth, Alla Nazimova ja Anthony Quinn. Se perustuu Vicente Blasco Ibáñezin romaaniin "Sangre y arena". Elokuvan tapahtumat sijoittuvat härkätaistelun maailmaan.


title: Viron Fed Cup -joukkue

text: Viron Fed Cup -joukkue edustaa Viroa Fed Cupissa. Se toimii Viron Tennisliiton alaisuudessa. Viro osallistui Fed Cupiin ensimmäisen kerran vuonna 1992. Kaiken kaikkiaan Viro on pelannut 98 maaottelua, joista voittanut 48 ja hävinnyt 50.


title: Tahdon olla sun napakymppis

text: Tahdon olla sun napakymppis on Kari Salmelaisen vuonna 1986 julkaistu studioalbumi. Albumin julkaisi Flamingo Music.


title: What Is Good?

text: What Is Good? The Search for the Best Way to Live on filosofi A C. Graylingin vuonna 2003 ilmestynyt kirja etiikasta. Grayling käsittelee kysymystä siitä, mitä ’hyvä’ tarkoittaa puhuttaessa hyvästä elämästä.


title: What Is Good?

text: Tekijän mukaan teos on vapaamuotoinen, yleistajuinen esittely ”eräistä parhaimmista ajatuksista”, joita on ajateltu ja sanottu ”ihmiskunnan tärkeimmästä kysymyksestä” eli minkä arvojen mukaan ihmisten tulisi elää, jotta eläisi aidosti hyvää elämää. Lähestymistapa aiheeseen on historiallinen.


title: What Is Good?

text: Graylingin mukaan ihmiskunnan hyvän elämän etsintä on ollut taistelua humanismin ja uskonnon välillä. Humanismi on pyrkinyt vapauttamaan ihmisen uskonnon vallasta, mutta uskonto on osoittautunut vastustuskykyiseksi niin antiikissa, renessanssin aikana, valistuksen ajalla kuin sen jälkeen. Graylingin mukaan eräs keskeinen syy uskontojen säilymiseen on ollut, että useimmat ihmiset ovat luonnostaan taikauskoisia ja ajattelemattomia, ja uskonnolliset valtarakenteet ovat olleet menestyksellisiä poliittisen vallan tai vaikutusvallan haltuunottamisessa. Näin on toiminut esimerkiksi kristinusko suurimman osan historiaansa, samoin islam. Nykyisin fundamentalismi on voimakasta esimerkiksi Intiassa, Israelissa ja Yhdysvalloissa. Grayling väittää, että suurin osa inhimillisestä edistyksestä on tapahtunut uskontojen vastustuksen edessä, ja että suurin osa ihmisten muusta kuin luonnollisista syistä johtuvasta kärsimyksestä johtuu uskonnon aiheuttamista riidoista ja uskontoon perustuvasta sorrosta. Grayling sanoo toivovansa valistuksen jatkuvan, niin että tulevat sukupolvet tulevat näkemään tämän kaltaiset kirjat muistomerkkeinä menneisyydestä.


title: What Is Good?

text: Graylingin mukaan kuuden tai seitsemän vuosisadan ajan, antiikin Ateenan huippukaudelta keisarillisen Rooman Antoninusten hallitsijasuvun viimeiselle kukoistuskaudelle, hyvää elämää koskeva ajattelu perustui olennaisesti valistuksen ja humanismin mukaisille periaatteille. Sen jälkeen, yli kaksi kertaa pidemmän ajan, länsimaat olivat kristinuskon vallan alaisina. Kristinusko hylkäsi suurimman osan antiikin moraaliajattelusta sen käsityksen hyväksi, että arvojen alkuperä on luonnollisen todellisuuden ulkopuolella, ilmaistuna persoonallisen jumalan käskyissä. Noin vuodesta 1400 alkaen valistuksen ja humanismin ajattelu on jälleen vastustanut teististä yliluonnollista todellisuuskäsitystä. Tällä itämaisella uskonnollisella käsityksellä – joka on siis samaa alkuperää kuin juutalaisuus ja islam – on ollut kahtalainen vaikutus länsimaiden kehitykseen ja hyvinvointiin.


title: What Is Good?

text: Kirjan luvut 1–3 käsittelevät antiikin moraaliajattelua, neljäs luku käsittelee uskonnollista moraalia kristinuskon esimerkin kautta ja loput luvut käsittelevät eettisen ajattelun uutta kehitystä renessanssista alkaen. Grayling kutsuu viimeksi mainittua kehitystä ”toiseksi valistukseksi”


title: What Is Good?

text: Graylingin mukaan tieteen noustua 1600-luvulta alkaen kaksi vastakkaista käsitystä luonnosta ja arvojen alkuperästä ovat kilpailleet entistä vahvemmin keskenään. Graylingin mukaan jännite näiden kahden todellisuuskäsityksen välillä on eräs nykymaailman suurimmista ongelmista. Grayling pyrkii havainnollistamaan tätä kahdella tekstillä, joista toinen on kirjailija Junichiro Tanizakin japanilaista kauneuskäsitystä käsittelevästä teoksesta "Varjojen ylistys", ja toinen on katkelma kirjailija Augustus Haren muistelmista viktoriaaniselta ajalta.


title: What Is Good?

text: Esseessään Tanizaki ylistää yksinkertaisia ja luonnollisia asioita kauneutena. Graylingin mukaan Tanizakin havainnot edustavat näkemystä, jossa todellisuus ja kokemus siitä ovat hyviä asioita itsessään, ja jossa elämään kuuluu huomiokyky sekä älyllinen, aistillinen ja yhteisöllinen herkkyys. Hare taas kasvatettiin tiukan kristillisessä hengessä tähtäimessä ura pappina. Häntä kuritettiin usein ruumiillisesti ja hänen lelunsa otettiin pois nelivuotiaana. Graylingin mukaan Haren tarina on nykyaikanakin todellisuutta vieläkin ankarampana miljoonille naisille ja lapsille, jotka elävät maissa joissa uskonnolla on suuri vaikutusvalta, kuten fundamentalistiperheissä Yhdysvaltain etelävaltioissa, Afrikan islamilaisissa maissa tai Saudi-Arabiassa. Kuvaava esimerkki on naisten sukupuolielinten silpominen.